JOSÉ MIGUEL TOLOSA, Team Sancheski taldeko kide ohia: “Auzoko pribilegiatuak izan ginen” – Irunero\nIrunen, Tolosa abizena estu lotuta dago skateboard-arekin eta Sancheskirekin. Luis, José Miguel eta Juantxo anaiak haurrak zirela hasi ziren patinatzen, Anaka auzoan. Fabrikatik 200 metrora bizi ziren, eta Sánchez anaiek Team Sancheski talderako errekrutatu zituzten. 1980 urtearen inguruan hamahiru-hamalau urteko haurrentzat pentsaezinak ziren esperientziak bizi izan zituzten. José Miguelek kontatu ditu garaiko oroitzapenak.\nNoiz izan zenuten skateboard-aren berri, lehen aldiz?\n70eko hamarkadan hasi ginen dendetan monopatinak ikusten. Gu, haurrak ginela, bizikletan ibiltzen ginen, eta ikaragarri gustatzen zitzaigun abiadura. Baina bagenuen Donostiako lehengusu helduago bat, surf munduan ibiltzen zena, eta dagoeneko monopatina erabiltzen zuena. Harekin hasi ginen patinatzen, eta lehen trukuak ikasten.\n“Auzoko espaloietan hasi ginen patinatzen”\nNon patinatzen zenuten Irunen?\nAuzoko espaloietan hasi ginen. Anakako plazoleta zen erdigunea, Casinoaren parean dagoena. Han ibiltzen ginen auzoko gazte guztiak. Lagun batzuek egurrezko arrapala bat ere eraiki zuten. Gogoratzen dut gazte batzuk autobusaren atzeko aldeari helduta igotzen zutela malda, gero ziztu bizian jaisteko. Gidaria ez zen konturatzen.\nIparraldera ere joaten ginen tarteka, zaletasun handiagoa zegoelako han. Jendeak esperientzia gehiago zuen, eta material hobea ere bai. Donibane-Lohizunen skate pista zegoen, Erromardia hondartzan. Larunbat arratsaldetan gurasoek hara eramaten gintuzten. Gurasoak paseoan ibiltzen ziren, eta gu, bitartean, pistan patinatzen. Asfaltoz egindako pista zen, oso bitxia.\n“Material berriena ematen ziguten, eta probatu ere egiten genuen”\nNola sortu zitzaizuen Sancheski taldean patinatzeko aukera?\nFabrikatik oso gertu bizi ginen. Nire aitak Tolosa inprenta zuen, eta harreman komertzialak zituen Sancheskirekin. Gu patinatzen hasi ginenean, Sánchez anaiekin hitz egin zuen, fabrika erakusteko, eta hango arrapaletan ibiltzen uzteko.\nOrduan taldea sortzen ari ziren. Haiek monopatina atera zutenean, dendetan jartzen zuten salgai, baina jendeak ez zekien erabiltzen. Gehienek taularen gainean eserita maldak jaisteko erabiltzen zuten. Taldearekin, monopatinaren erabilera zabaldu nahi zuten. Arabako eta Bizkaiko jendea zuten, baina Irungo patinatzaileak ere nahi zituzten taldean. Ondo moldatzen ginela ikusi zutenez, taldeko kide izatea eskaini ziguten. Guretzat ikaragarria izan zen. Auzoko pribilegiatuak izan ginen aurrerantzean. Material berriena ematen ziguten, eta probatu ere egiten genuen, fabrikako arrapaletan.\nEstatu osoan zehar bidaiatu zenuten, gainera. Nolako esperientzia izan zen?\nVolkswagen furgonetarekin joaten ginen alde batera eta bestera. Gu haurrak ginen oraindik, baina Gasteizkoak, adibidez, helduagoak ziren. Bospasei urte gehiago zituzten, eta neska-lagunak eramaten zituzten. Aterpetxeetan egoten ginen, eta haiekin elkar bizitzea oso erakargarria zen guretzat. Bestalde, famatuen gisan sentitzen ginen. Jendearentzat oso harrigarria zen monopatinarekin egiten genuena, eta ikusle mordoa izaten genuen.\nSkate-arekin oso ondo ibiltzen zen jendea ezagutuko zenuten.\nBai, Bartzelonan adibidez, oso jende ona zegoen. Hori bai, talde moduan, Sancheski estatuko onena zen. Bakarka, patinatzaile onak zeuden, eta asko ikasi genuen haiengandik. Bartzelonako Arenys de Munt-en antolatu zuten Espainiako Txapelketa gogoratzen dut bereziki.\nNoiz arte aritu zineten taldearekin?\nLauzpabost urte eman genituen, baina gero utzi egin genuen. Hasierako aparra baretu egin zen, eta monopatinak indarra galdu zuen pixkanaka, patinekin alderatuta, adibidez. Sancheski ere patinetan zentratu zen. Patinekin jarraitzeko animatu nahi izan gintuzten, baina guri ez zitzaigun gustatzen. Ez zen gauza bera.\nBeranduago ere izan ditu bolada onak monopatinak.\nBai. Bospasei urte beranduago skate parkeak eraikitzen hasi ziren hirietan. Denborarekin egonkortu egin da, eta kirol bat gehiago da orain. Instalazioak daude hiri gehienetan, zale fidelak ere bai, eta gazteak harrapatzen ditu. Zenbait ezaugarri erakargarri dituela uste dut: abiadura, adrenalina, arrisku puntu bat etab. Gainera, gazte alternatiboaren eta errebeldearen ikurra ere bada.\nPatinatzen jarraitu al zenuten, taldea utzi ondoren?\nAlde batera utzi genuen, ikasketekin eta beste jarduera batzuekin hasi ginenean. Azken aldian, seme-alabak eta ilobak patinatzen hasi dira, eta zaletasuna berreskuratu dugu, haiekin batera. Baina neurri berean ez, jakina. Ni gaur egun ez naiz skate parkean sartzen. Jada ez ditugu hamabost urte, eta eroriz gero min handia hartu dezakegu.\nGaur egun kaskorik eta babesik gabe patinatzen dute gazte askok. Zuen garaian ere bai?\nEz. Gu kaskoarekin eta ukondoetako eta belaunetako babesekin ibiltzen ginen. Profesionalak ere horrela aritzen dira. Gaztetxoek babesik gabe patinatzen dutela ikusten dut, eta arrisku handia hartzen dute, egia esan, zementuzko pistan erortzeak lesio larriak eragin ditzakeelako. Babesen erabilera derrigortu behar litzateke.


Mariza: 'Mariza canta a Amália' - Kulturklik\nMariza: "Mariza canta a Amália"\nBilbao 2021(e)ko Abenduak 1\nArgazkia: Hugo Moura\nMarizak, Portugalgo musikako ahotsik handienak, 20 urte bete ditu oholtza gainean, eta, hori ospatzeko, Amáliaren abestiak jaso ditu azken diskoan, 2020an Amália Rodriges fado-kantari eta aktore mitikoa jaio zela 100 urte bete direla aintzat hartuta. Marizak onartzen duenez, "Amália presente dago gure bizitzetan. Inspirazio handia da, ez niretzat bakarrik, baita Portugalgo eta nazioarteko hainbat artistarentzat ere". Marizak beti jo izan du Amáliaren errepertoriora bere ibilbidean zehar, baina oraingoan disko osoa eskaini dio, hura omendu eta haren legatua eta inspirazioa eskertzeko.\nMarizak bere Amália oparitzen digu, Jaques Morelenbaumen moldaketekin. Orkesta-zuzendaritzaz ere Morelenbaum bera arduratu da, Caetano Velosoren eta Ryuichi Sakamotoren betiereko konplizea. Hala, Mariza canta a Amália errepertorio amaitezin baten eta ahots hilezkor baten arteko bat-egite zoriontsua da, Arriaga antzokian gozatuko dugun uztartze zoragarria.\nMarizak sari eta aintzatespen ugari jaso ditu mundu osoan, besteak beste, Master of Mediterranean Music titulua, Estatu Batuetako Berklee College of Music unibertsitatearen eskutik, eta Arte eta Kulturaren Portugaldar-Espainiar Saria. Gainera, Executive aldizkariaren arabera, Portugalgo emakumerik garrantzitsuenetako bat da.\nData 2021(e)ko Abenduak 1\nZenbatekoa30 / 52 €


Martxoak 8: Lilaton birtuala – Orereta Ikastola\nMartxoak 8: Lilaton birtuala\nHasiera data: 2021/03/05 12:00 am\nBukaera data: 2021/03/08 11:00 pm\nIaz ekin zion Ikastolak, aurreneko aldiz, DBHko hainbat ikasle zein irakasleren eskutik “Lilatonen” parte hartzeari, elkarrekin igande goiza pasa eta kirola uztartzeko asmoz. Guztira, 18 lagun elkartzea lortu genuen eta esperientzia oso atsegina eta asegarria izan zen.\nAurten ere, iaz abiatutako ekimenari jarraipena eman nahi diogu. Egoera delakoa izanik ere, DBHko ikasle eta irakasleek “Lilatonen” izena eman eta parte hartzeko asmoa dute, baita iazko marka haustekoa ere.\nGauzak horrela, “Lilaton birtualean” izena ematera animatu nahi zaituztegu, Ikastolako ikasle eta langileekin batera. Animatuz gero, saioa burutu behar duzuen egunean bideo labur bat grabatzea ere eskatu nahi dizuegu. Bertan gure leloa esan, abestu… beharko zenukete: “Ausartak ez, askeak baizik”. Lelo hori Asun Casasola narrazio laburren lehiaketan proposatu duten bera da eta geure egin nahi izan dugu Asun Casasolari gure atxikimendua adierazteko.\nGurekin bat egin nahi izanez gero, bideoak honako helbide elektronikora bidali behar dituzue: moreretaon@oreretaikastola.eus Jasotzen ditugun guztiak bildu eta Orereta Ikastolako lilatoizaleen bilduma egiteko asmoa dugu baita ikusgai jartzeko ere. LilatON, aurten ere ON! Animatu eta parte hartu!\nEmakumeen Nazioarteko Eguna martxoak 8


besteen beharra dugu - aitana\nBesteen beharra dugu.\nNire ustez antolaketa hortatik kanpo ez zen bizitzerik legoke, guztiak besteen beharra dugulako. Helduak garenean ez hain beste baina ere behar dugu besteen beharra, gainera ume txikiak edo zaharrak garenean askoz gehiago besteen beharra dugu. Medikuarengana joateko, ikastolara joateko, jateko... Gu edo besteek ez badugu horretaz lan egiten edo beste gauz batzuetan ezin izango genuke bizi , denetarik behar dugulako.\nBesteak askotarako behar ditugu jateko medikuarengana joateko, besteak gu laguntzeko eta gu besteak laguntzeko gahinera gu badakiguna bestehetatik ikasi dugu. Ere oso bakarrik sentituko ginateke ezin izango genuke besteei gure problemak kontatu.\nGu munduan bakarrik egongo bagina ezin izango genuke bizi, gu ezin dugulako dena egin, nola egingo genuke janaria eta ura nondik lortuko genuke. Nor irakatsi behar zigun? Eta zein sendatuko zigun? gahinera elektrizitatea askotarako behar dugu argia izateko, hozkailuan janaria izateko esan dudana beste batek egiten du.\nGu ere premiazkoa gara.\nGu gure aita eta amaren semeak gara eta beraientzat oso garrantsitsu gara. Ere gure lagunentzat garrantsitsuak gara.


Informazioaren hedapen erako ahultasuna Citrix-en ADM Agent-en | BCSC - Zibersegurtasun Euskal Zentroa\nInformazioaren hedapen erako ahultasuna Citrix-en ADM Agent-en\nArgitalpen data: 2019/03/12\nCitrix Application Delivery Management (ADM) Agent, build 50.33 baino lehenagoko 12.1 bertsioa\nCitrix Application Delivery Management (ADM) Agent, build 33.23 baino lehenagoko 13.0 bertsioa\nCitrix-ek larritasun kritikoko ahultasun bat aurkitu du Application Delivery Management (ADM) bere produktuan. Hori baliatuz informazio sentikorra eskura liteke eta horrekin pribilegioak eskalatzea lortu.\nAhultasun hori konpondua izan da ondoren aipatzen diren bertsioetan, beren deskargen zentroan eskuragarri:\nCitrix Application Delivery Management Agent, build 50.33en 12.1 bertsioa eta ondorengoak.\nCitrix Application Delivery Management Agent Cloud, build 33.23en 13.0 bertsioa eta ondorengoak.\nAhultasun bat aurkitu da Citrix-en Application Delivery Management Agent-en (ADM). Hori baliatuz administrazio agentearen interfazerako sare sarbidea lukeen autentifikaziorik gabeko erasotzaile batek informazio konfidentziala eskura lezake. Zabaldutako informazioa erabil liteke agentetik haragoko pribilegioen eskalatzea lortzeko. Ahultasun horretarako CVE-2019-9548 identifikatzailea erreserbatu da.


Gardentasuna administrazio publikoetan: zer da eta nola kudeatu\nAdministrazio publikoen gardentasunak garrantzi berezia hartu du azken urteotan, eta, zalantzarik gabe, goraka doan gai bihurtu da.\nArrazoi nagusia da hainbat toki-administraziok, autonomia-erkidegok edo diputaziok, besteak beste, araudi berrien eskakizunetara egokitu behar izan dutela, eta ezarritako baldintzak bete behar izan dituztela.\nHorietako batzuek primeran bete dute beren zeregina, neurri handi batean, beren erakundeetan dituzten baliabide onengatik.\nIkus, adibidez, arlo horretan espezializatutako zuzendaritza-taldeen eta/edo teknikarien kasua.\nBeste administrazio batzuek, ordea, hobetzeko tarte handia dute oraindik egungo legeetan jasotakoari erantzuteko.\nGehienak, aurrekoen guztiz kontrako arrazoi batengatik: gaia modu eraginkorrean bereganatuko duen teknikaririk edo/eta ezagutzarik ez izatea.\nEgia da 19/2013 Legea, gardentasunari, informazio publikoa eskuratzeko bideari eta gobernu onari buruzkoa, indarrean sartzearekin batera, administrazio publikoek, beren web-orri guztietan, gardentasun-atari bat izan behar zutela, aipatutako legearen eskakizunei erantzuteko, baina, gaur egun, guztiek ez dute betetzen aurreikusitakoa.\nHori dela eta, post honek balio ahal izango dizu gardentasunaren arloan landu behar diren atal nagusiak zein diren gogorarazteko, egungo araudia betetzeko eta atzean ez geratzeko.\nGainera, herritarrei edukiak eskaintzeko Gardentasun Ataria modu eraginkorrean nola sortu eta kudeatu erakutsiko dut, eta gardentasunean liderrak diren erakundeen zerrenda bat emango dut.\nJarraitu beharreko adibide argiak direnak eta gaiari berme osoz heltzeko inspirazio iturri izan daitezkeenak.\nEta ez da neronek esaten dudalako, baizik eta une honetan dauden plataforma onenetako bi, mundu mailan, administrazio publikoen, alderdi politikoen, sindikatuen eta kirol-erakundeen gardentasun-maila neurtzeko: Transparencia International eta DYNTRA.\nAdministrazio Publikoan gomendatutako 60 Komunikazio, Marketin eta Gardentasun Blogak \n10 arrazoi Toki Administrazioan komunikazioan espezialista bat izateko\nPublizitate Aktiboa eta Pasiboa\nGardentasuna ordenamendu juridikoan\nGardentasun Atari arrakastatsu bat sortzea eta egituratzea\nGardentasuna edo publizitate aktiboa\nTransparency International eta Dyntra, erakundeen gardentasun-maila neurtzeko plataformak\n60 Udalen gardentasun-atari arrakastatsuak\nGardentasun-atari bat behar bezala kudeatzeko aholkuak\nGaian murgilduta bazaude, edozein erakunde publikotan egiten duzun lanagatik edo izan ditzakezun ezagutzengatik, ez dizute azaldu beharrik izango Gardentasuna zertan datzan.\nHala ere, ez dago soberan gogoratzea guztion ahotan dagoen kontzeptu bat eta testuinguruan kokatzea.\nGardentasuna, laburbilduta, erakunde publiko jakin baten jarduerari buruzko informazio egiazkoa, osoa eta erabilgarria ematean datza.\nHelburu nagusia erakundeen legitimitatea bermatzea da, eta, jakina, herritarrek haiekiko duten konfiantza handitzea.\nGardentasunak, halaber, estu lotutako bi kontzeptu hartzen ditu bere baitan, eta horiek ezin hobeto erabili behar dituzu gaiari buruzko atariak kudeatzen badituzu edo herritarrek informazio publikoa eskuratzeko egiten dituzten eskaerak tramitatzen badituzu: gardentasuna edo Publizitate Aktiboa eta Publizitate Pasiboa.\nPublizitate aktiboa administrazio publikoek 19/2013 Legean eta aplikagarri zaizkien gainerako araudi autonomikoetan jasotako informazioa aldizka, eguneratuta, egiaz eta modu ulergarrian argitaratzeko duten betebeharrari dagokio.\nEta, kasu askotan, post honen sarreran aipatu bezala, ez da atal hau betetzen, erakunde bakoitzak bakarrik azal ditzakeen arrazoiengatik.\nBestalde, gardentasuna edo publizitate pasiboa herritarrek erakundeei informazio publikoa eskatzeko duten eskubideari dagokio.\nInformazio publikotzat hartu behar dira administrazio jakin baten esku dauden eduki edo dokumentuak – Euskarria edo formatua edozein dela ere –, baldin eta bere eginkizunak betetzean egin edo eskuratu badira.\nInformazioa eskuratzeko eskaera horiek izapidetzeko, administrazio publikoek aldez aurretik ezarritako prozedura bat izan beharko lukete aspalditik.\nBaina, tamalez, hori ere ez da horrela, Legea erabat indarrean sartu eta ia bost urtera.\nGaur egun, administrazio publikoen gardentasuna arautzen duten hainbat lege, arau eta dekretu daude.\nEta edozein udaletan edo beste erakunde publikotan lan egiten baduzu, ondo asko jakingo duzu guztien artean nabarmentzen den bat dagoela: lehen aipatutako 19/2013 Legea, abenduaren 9koa, gardentasunari, informazio publikoa eskuratzeko bideari eta gobernu onari buruzkoa.\nLege horrek argi eta garbi jasotzen du administrazio publikoek zer informazio argitaratu behar duten, herritar batek nola eska diezaiekeen informazioa erakundeei eta zein diren arduradun publikoek errespetatu behar dituzten Gobernu Onaren arauak.\nZalantzarik gabe, erreferentziako legea da, eta bertan oinarritu behar dira erakundeak, autonomia-erkidegoek egindakoak alde batera utzita.\nEuskal Autonomia Erkidegoaren kasuan, 2/2016 Legea dugu, apirilaren 7koa, Euskadiko Toki Erakundeei buruzkoa.\nSeigarren tituluan, Gobernu Irekiari buruzkoan, gardentasuna bera, datu irekiak eta herritarren parte-hartzea jorratzen dira, eta erakundeek nahitaez bete beharreko atalak zehazten dira.\nGainera, badugu 128/2016 Dekretua, irailaren 13koa, Informazio Publikoaren Sarbiderako Euskal Batzordeari buruzkoa.\nBertan, zehatz-mehatz jasotzen da gardentasuna kontrolatzeko organo espezifiko batek bereziki ezagutu beharko dituela herritarrek informazio publikoa eskuratzeari dagokionez beren jarduera-eremuko edozein euskal administrazio publikok berariaz edo ustez emandako edozein ezespen-ebazpenen aurka jartzen dituzten erreklamazioak.\nAurreragorako dago, oraingoz, gardentasun-betebeharretan eragina izango duen beste lege-proiektu bat dago: Euskal Sektore Publikoaren Gardentasunaren, Herritarren Partaidetzaren eta Gobernu Onaren Legea.\nBaina hori beste kontu bat da.\nGaian adituak direnen arabera, aipatutako legeak erdira murriztuko ditu informazio-eskaerei erantzuteko gehieneko epeak, informazio publikoa eskuratzeko eskubideari lotutakoak.\nLege horiek berrikusi eta ezartzen dizkiguten betekizunak barneratu ondoren, zure Gardentasun Ataria sortu eta antolatzeko garaia da, zure erakundeak oraindik etxeko lanak ondo egin ez baditu.\nToki Administrazioan egin ditudan sei urteetan berrikusi ditudan atari gehienek antz handia dute.\nHoriek guztiek gaikako hainbat multzotan egituratzen dute eskaini beharreko informazioa. Batzuk egokiago, eta beste batzuk ez hainbeste. Bidenabar esanda.\nHala ere, helburua beti bera da: egungo araudia betetzea eta herritarrei informazioa modu argi, erraz eta ulergarrian ematea.\nEgun dauzkagun legeetan oinarrituta, eta gehiegi ez luzatzeko, egokiena da zure entitateak sortu edo berrantolatu behar duen Atariak honako atal eta/edo informazio-bloke hauek jasotzea:\nLehen bloke honetan, gardentasuna zertan datzan argi azaltzeaz eta gaiari buruzko legeria sartzeaz gain, gomendatzen dizut, gutxienez, 19/2013 Legean jasota dagoen informazio hau sartzea:\n1.- Erakunde-, antolamendu- eta plangintza-informazioa: erakunde jakin baten eginkizunekin lotutako eduki guztiak, planak eta programak, memoriak, organigramak, lanpostuen zerrenda, lan-eskaintza publikoa, ondasun higigarri eta higiezinen zerrenda, eta abar luze bat.\n2.- Goi-kargudunen eta arduradunen informazioa: funtzioak, hautetsien eta konfiantzazko karguen urteko ordainsariak, CVak eta harremanetarako datuak, hautetsien ondasun-aitorpenak, bidaia-gastuak, hautetsien bateragarritasunak edo karguak uzteagatik jasotako kalte-ordainak.\n3.- Garrantzi juridikoko informazioa: kasu honetan, arau, txosten eta memorien proiektu eta aurreproiektuekin, akordioekin edo kontsultei emandako erantzunekin lotutako edukiak jaso ohi dira, besteak beste.\n4.- Ekonomia-, aurrekontu- eta estatistika-informazioa: ekitaldi bakoitzeko aurrekontuak, aurrekontu-aldaketak, urteko kontuak, aurrekontu-egonkortasunari buruzko txostenak, urteko kontuen auditoretzako kanpo-txostenak, zorra, ratio ekonomiko-finantzarioen zerrenda eta finantza-tutoretzako adierazleak, besteak beste.\n5.- Kontratuei, hitzarmenei eta diru-laguntzei buruzko informazioa: hemen garrantzi berezia dute administrazio jakin batek egindako kontratuek, bai eta emandako hitzarmen, diru-laguntza eta/edo laguntzek ere.\n6.- Hirigintzari, herri-lanei eta ingurumenari buruzko informazioa: herri-lanak, hirigintza-plangintza, hirigintza-hitzarmenak edo herri-lanen kontratazioa, adibidez.\n7.- Herritarrekiko harremanei buruzko informazioa: kexak, iradokizunak, alegazioak, zerbitzu-gutunak edo partaidetza-prozesuei buruzko informazio guztia emateko atala.\nBigarren atal honetan, garrantzitsua da lan egiten duzun erakundeak informazio teorikoa ematea “informazio publikoa” kontzeptuari buruz, aplikatu beharreko araudiari buruz eta, jakina, informazio hori eskuratzeko eskubidea baliatzeko ezarritako prozedurari buruz, bai eta ekitaldi bakoitzeko datu estatistiko batzuei buruz ere.\nGure Gardentasun Ataria sortu ondoren, legeak eskatzen dituen nahitaezko edukiekin, komeni da probak egitea eta autoebaluazioa egitea, araudia zenbateraino betetzen dugun egiaztatzeko.\nHorretarako, zure lana nabarmen erraztu eta lan egiten duzun erakundeari gardenagoa izaten lagundu diezaioketen hainbat elkarte edo erakunde daude.\nTransparencia Internacional España eta Dyntra besteak beste, azken urteotan gardentasunaren inguruan sortutako bi elkarte dira.\nHaien zeregin nagusia da erakunde publikoen gardentasun-maila neurtzea, horretarako “gardentasun-adierazleak” izenekoak erabiliz.\nTransparencia Internacional España erakundeak utiliza el ITA indizea erabiltzen du Estatu mailako 110 udal handienen gardentasun-maila neurtzeko. Hori guztia 80 adierazleko multzo integratu baten bidez.\nBestalde, Dyntra plataformak erakundeetan eta Gizarte Zibilerako gobernu irekia neurtzeko eta kudeatzeko lan egiten du.\nAccess Info Europe, Proacceso Koalizioa, Pro Bono Publikoa, CIVIO Herritarren Fundazioa edo Akreditra dira, adibidez, funtsezko beste erakunde batzuk gardentasunaren arloan.\nGorago aipatutako bi erakundeek lan sakona egiten dute udal askoren gardentasun-maila baloratzeko eta ranking guztiz objektiboak egiteko.\nLan egiten duzun udaletxea, diputazioa edo beste edozein erakunde ez badago ranking horien gailurrean, horiei begiratu bat ematea eta hobetzeko ideia batzuk ateratzea gomendatzen dizut.\nNire kasuan, eta toki-administrazio bateko langilea naizen aldetik, interesgarritzat jo dut hainbat udaletako gardentasun-atari onenetako batzuk biltzea eta zerrenda batean eskaintzea, egoki deritzozun guztietan erabili ahal izateko.\nHoriek guztiak ezin hobeto egokitzen zaizkie ITA eta Dyntra indizeei eta adibide argia dira arlo horretan aurrera egin behar duten toki-erakundeentzat.\nGardentasun Ataria sortzea eta aldez aurretik aztertu gabeko edukiak argitaratzea da administrazio ugarik, behin eta berriz, egiten duten akatsa.\nHorregatik, zure erakundearen datuak azkar argitaratu aurretik, ezinbestekoa da erabiltzaileekin hobeto konektatzen eta araudia betetzen lagunduko dizuten zenbait faktore kontuan hartzea.\n#1. Informazio argia, ulergarria eta eskuragarria\nGardentasun Atarian argitaratzen dituzun datuek herritar guztientzat edo gehienentzat ulergarriak izan beharko dute.\nErakutsitako informazioa ahalik eta argiena izango da, eta, jakina, komeni da edukietara iristeko modua zenbat eta zuzenagoa izan orduan eta hobea izatea.\nErabiltzailearen esperientzia erraztea, gainera, beste faktore garrantzitsu bat izan behar da, zure udalerriko bizilagunen eskaera nagusiei erantzun nahi badiezu.\n#2. Aldian behin eguneratutako informazioa\nInformazio argia, erraza eta erabiltzailearentzat guztiz eskuragarria izateaz gain, komeni da edukiak aldizka eguneratzeko egutegi bat ezartzea.\nGogoratu informazio zaharkitua duen webgune edo atari batek ez duela interesik pizten erabiltzailearentzat, eta ez dituela betetzen gardentasunaren arloko egungo araudiak ezarritako eskakizunak.\nBeraz, behar adina denbora eta ahalegina eskaini zure dokumentuak eguneratuta mantentzeko. Hobe da kalitatea kantitatea baino.\n#3. Formatu berrerabilgarrietan eskainitako informazioa\nEdozein erakundek duen informazio zabala eta askotarikoa eskaintzeko erabiltzen diren formatuak ere oso garrantzitsuak dira audientziara iristeko.\nKomeni da formatu berrerabilgarriak izatea. Egituratutako datu-formatuak, makinek irakur ditzaketenak.\nOro har, formatu errazenak Excel edo CSV datu-fitxategiak dira, taula moduan egituratuta aurkezten direnak.\nBestalde, testu-fitxategiak edo Word eta PDF dokumentuak, besteak beste, egituratu gabeko informazioko fitxategiak dira.\n#4. Datu pertsonalen babesa bermatzea\nAdministrazio publikoek datu pertsonal ugari erabiltzen dituzte, eta datu horiek alde batera utzi behar dira pertsonen eskubideen aurka doan edozein eduki argitaratzerakoan.\nBeraz, arreta berezia jarri beharko da horiek kudeatzerakoan, eta zuhur jokatu beharko dugu gure eginkizunak betetzean sortzen ditugun edukiekin.\n#5. Formatu elebiduneko informazioa, eremu geografikoaren arabera\nEuskal Herriko, Kataluniako edo Galiziako udalek, adibidez, ahalegin bikoitza egin beharko dute beti gardentasunarekin zerikusia duten eduki guztiak formatu elebidunean eskaintzeko.\nGaur egun, hainbat legek hala eskatzen dute, eta herritarren hizkuntza-eskubideak errespetatzea eta bermatzea dute helburu.\nBeraz, hori ere kontuan hartu beharko duzu erabiltzaileen beharrak asetzeko, parte hartzera animatzeko eta erakundearekiko konfiantza handitzeko.\nAdministrazio publikoen gardentasuna geratzeko etorri den gaia da, eta horrela barneratu behar dugu.\nGutxirako balio du aitzakiak jartzeak eta aldaketari aurre egitea ez saiatzeak, gure erakundeen jarduerari buruzko informazioa modu argi, erraz eta ulergarrian emateko.\nHerritarrek gero eta informazio gehiago eskatzen dute agintariei eta beren gastuei buruz, baita kontu-emateari, ekonomiari, kontratazioari, diru-laguntzei edo herri-lanei buruz ere.\nEta, horretarako, gardentasun-atari ospetsuak hobetzeko aukera argia dira erakundeentzat, ezbairik gabe.\nHorrela bakarrik handitu ahal izango da, pixkanaka, herritarrek eremu publikoan duten konfiantza, eta, neurri batean, erakunde publikoek duten ospe txarra desmitifikatu.\nZure erakundeak badu bere Gardentasun Ataria?\nNola kudeatu eta bete dituzue edukiak eskaintzeko eta jasotako informazio-eskaerak tramitatzeko epeak?\nGustora asko ezagutuko dut zure esperientzia. Anima zaitez eta utzi hemen azpian zure iruzkina.\nCategories Gardentasuna Post navigation


Polonia, Euskal Herria eta Kurdistango musikak ekarriko ditu aurten ere Folk Ametsetan Zikloak Baztanera - Erran.eus\nPolonia, Euskal Herria eta Kurdistango musikak ekarriko ditu aurten ere Folk Ametsetan Zikloak Baztanera\nAzaroaren 6an Janusz Prusinowski Kompania ariko da Arizkunenean, azaroaren 13an Gozategi eta 20an Gani Mirzo\nHogeita zazpi urteren ondoren, Baztan, Castejon, Irurtzun, Lekunberri eta San Adriango udalek Folk Ametsetan zikloa kudeatzen jarraitzen dute. Aurten, azaroko lehendabiziko hiru asteburuetan izanen da herri horietako hainbat kultur-espaziotan.\nJanusz Prusinowski Kompania taldeak irekiko du Folk Ametsetan Zikloa Elizondon.\nNafarroako Gobernuak arte eta kultur jarduerak batera antolatzeko toki-entitateak laguntzen ditu eta horren baitan dago honakoa. 1990ean sortu zen aipatu diru-laguntza deialdia eta ordutik, urtero-urtero, udalak folk musika herritarrei hurbiltzen eta ikuspegi desberdinetatik erakusten saiatzen dira.\nUrte aunitz iragan badira ere, eta luzatzen ari den krisialdiak jaialdian eragin nabaria izanik ere, Folk Ametsetan zikloak denboran zehar jarraitzen du eta Nafarroako musika panoraman sendotu da.\nAntolatzaileek kalitateko taldeak ekartzeko apustu egin dute, formatu ertain-txikikoak, herrietako agertokien ezaugarrietarako egokiak. Hogeita zazpi urteotan, ehun talde baino gehiago izan dira jadanik, munduko hainbat herrialdetik etorriak eta folk musikaren baitan hamaika soinu eta aurpegi ekarri dituztenak.\nBaztanen lehen kontzertua Poloniako Januzs Prusinowski Kompania taldeak emanen du, azaroaren 6an. Azaroaren 13an, berriz, Gozategi taldeak kontzertu akustikoa eskainiko du eta azaroaren 20an zikloa amaituko da, Gani Mirzo Siriako Kurdistango musikariaren eskutik.\nKontzertu guztiak Arizkunenean eginen dira, 19:00etan eta sarrera doan izanen da lekuak bete arte.


Neon - Wikipedia, entziklopedia askea.\nErakutsi/ezkutatu Neona biosferan azpiatal\n4.2Ingurumenean duen eragina\n10 Fluorra ← Neona → Sodioa\nNeona, Ne, 10\n(0 °C, 101,325 kPa) 101,325 - 0,9002 g/L\n1.a: 2.080,7 kJ/mol\n2.a: 3.952,3 kJ/mol\n3.a: 6.122 kJ/mol\n(300 K) 49,1x10-3\n20Ne %90,48 Ne egonkorra da 10 neutroirekin\n21Ne %0,27 Ne egonkorra da 11 neutroirekin\n22Ne %9,25 Ne egonkorra da 12 neutroirekin\nNeona elementu kimiko bat da, Ne ikurra eta 10 zenbaki atomikoa dituena. Gas nobleen taldeko bigarrena da, helioaren (He) ondoren. Nahiz eta Unibertsoan oso ugaria izan, Lurrean oso urria da: airean aztarna gisa ageri da. Gas noble kolorge eta inertea da baldintza estandarretan. Distira gorrixka berezia igortzen du huts-hodietan eta neonezko lanparetan. Merkataritza-erabilerarako, airetik erauzten da.\n4 Neona biosferan\n4.2 Ingurumenean duen eragina\nNeona (grezieraz νέος neos, hau da, berria) William Ramsay eta Morris Travers zientzialariek aurkitu zuten 1898an Londresen (Ingalaterra), aire likidoaren destilatze zatikatua baliatuz, baina tenperatura berdina izan gabe.\nNeona bigarren gas noblerik arinena da, distira laranja gorrixka igortzen du huts-hodietan, eta helio likidoaren hozte-ahalmena baino 40 aldiz handiagoa eta hidrogeno likidoarena baino 3 aldiz handiagoa dauka (bolumenaren funtzioan). Aplikazio askotan helioa baino hoztaile merkeagoa da. Gas arraro guztien artetik, neonaren plasmak argi-deskarga indartsuena dauka elektrizitate-tentsio eta -korronte normaletan.\nHamar protoi eta elektroirekin, gas noble orok bezalaxe, zortzikotearen legea edo araua betetzen du eta beraz, inguruko ez-metal zein metalek elektroiak irabazi edo galtzen dituzte (hurrenez hurren) bere egitura lortzeko. Taula periodikoaren bigarren periodoan kokatuta, gainerako taldekideek baino erradio atomiko txikiagoa dauka (38 pm), aipatutako periodoko elementuek duten geruza kopuru berdina du, baina protoi kopuru handiagoarekin, hala, nukleoko partikula azpiatomikoek indar gehiagorekin erakartzen dituzte elektroiak, erradioa txikituz. Ionizazio-potentzialari dagokionean, egun aurkitu diren elementu guztien artetik handienetakoa du, zehazki, helioaren atzetik, handiena. Hau azaltzeko protoi eta geruza kopurura jo behar dugu, izan ere, neonak protoi kopuru handia du dituen geruzentzako, horregatik, partikula azpiatomiko positiboek indar handiarekin erakartzen dituzte negatiboak. Edozein modu erabilita ere, beste atomo batek neonaren elektroiak askatzea lortuz gero, energia kopuru izugarria irtengo zen. Afinitate elektroniko negatiboa du (-29kJ/mol), gainerako gas noble guztiek bezala, ez baitu beste elementuen atomoak bereganatzeko joerarik, hala, menderatzen baditu ere, ez du energiarik askatuko. Elektronegatibotasunarekin antzeko zerbait gertatzen da, neonak (egoera neutroan) loturarik eratzen ez duenez, propietate periodiko hau nulua du, gainerako gas geldoek bezala.\nConnecticut estatuko Hamden hirian dagoen loradenda honen izena jartzeko neonezko argiak erabili dira.\nNeonak, gas egoeran dagoenean, igortzen duen argi laranja-gorrixka sarritan iragarkien munduan erabiltzen da, adibidez, kaleko publizitate-panelak argitzeko. Kontutan eduki behar dugu gaur egun, neonezko hodi izenarekin ezagutzen diren zenbait tutu ez direla gas horrekin eginak, baizik eta beste hainbat gas ezberdinen nahasketarekin. Neonak baditu beste hainbat erabilera, jarraian zerrendatu dira batzuk:\nNeonaren bidez dabilen idazkun argitsua.\nTentsio-altuaren adierazgailuak sortzeko erabiltzen da.\nTelebista-hodiak egiteko ere garrantzia handia du.\nHelioarekin batera, laser mota bat ekoizteko erabiltzen da.\nNeon likidoa hozgarri kriogeniko gisa saltzen da.\nHozte-sistemen munduan, neon likidoa nitrogeno likidoaren ordezko aparta izan daiteke.\nIrudi honetan neonezko laser bat ikusi daiteke.\nNeona biosferan[aldatu | aldatu iturburu kodea]\nNeonak, beste elementu guztiek bezala, eragina du biosferan eta hau osatzen duten izaki bizidun zein ingurune guztietan.\nGizakiei dagokienez, arnasketaren bidez gorputzak elementua bereganatu dezake, nahigabe. Hau oso arriskutsua izan daiteke, giro-tenperaturan gas egoeran dagoen elementu hau berehalakoan zabaldu daitekeelako airean, gune itxietan pertsonak itotzeraino. Likido egoeran badago, berarekin kontaktuan dagoen gorputzeko atal oro izozten du. Itzul gaitezen gas egoeran dagoenean sor ditzakeen egoera larrietara; erakundeek gas itogarritzat dute, zorabioak, goragalea, gorakoa, konortea galtzea eta heriotza ekar dezakeelako. Ildo beretik, gas honek badu ezaugarri bitxi bat: arnasketaren bidez bereganatzean sortzen dituen sintometako bat jarrera aldaketa handiak izan daitezke, honek, kaltetutako pertsonak bere burua salbatzea oztopatzen du, batzuetan ez baitu ikusten arrisku bizian dagoela. Gas hilgarri honek, oxigeno oso gutxiko eremuetan, segundo batzuetan eragiten du heriotza, aurretik abisurik eman gabe.\nGainerako gas itogarriekin gertatzen den bezala, neonak sortzen duen itolarria kaltetuak arnasten duen airean dagoen oxigenoaren presio partzialaren araberakoa da. Neona hiltzaile isila dela esan dezakegu, sintoma bereizgarriren bat azaldu aurretik, aireko oxigenoaren ehunekoa %75era jatsi baitezake. Aipatutako sintoma bereizgarriak hurrenak izan daitezke: arnasketa bizkorra, airearekiko "gosea", giharren koordinazioa makaldu edo zapuztea, pentsamenduak zein erreflexuak moteltzea eta sentsazio oro apaltzea. Horretaz gain, bat-bateko nekea azaltzen da, norbanakoa itotzen ari dela adierazten duen seinale garbia. Norbanakoa itotzear dagoenean, goragalea, gorakoa, konortea galtzea, konbultsioak eta koma sakona agertzen dira, hurrenez hurren, heriotzaren aurretik.\nIngurumenean duen eragina[aldatu | aldatu iturburu kodea]\nNeona ez da batere ohikoa atmosferan eta oso kopuru baxuetan ageri da. Hau hala izanik, ez da toxikotzat hartzen eta kimikoki gas geldoa da. Elementu honek ingurumenean eragin dituen kalteei dagokienez, gaur arte, ez da bat bera ere erregistratu.\nNeona propano gasaren baitan egon ohi da. Lurraren atmosferak milioi zatiko 18 ditu eta honen airearen azpiberoketaren bidez eskuratu daiteke neona, betiere, ondoren, gasetik eratorria izan den likidoa kristalizatzen bada. Gas noble hau, masari dagokionean, unibertsoko bosgarren ugariena da, hidrogeno, helio, oxigeno eta karbonoaren atzetik. Atmosferan ordea, oso kopuru murritzetan baino ezin dugu aurkitu, gure planetaren lurrazalean bezala, 0,005eko proportzioan dago eta.\nGaur egun jakina da neona izar masiboetan sintetizatzen dela, hauek beraien bizitzaren azkenetako faseetan daudenean, hau da, erraldoi edo supererraldoi gorriak direnean. Bizitzaren aldi horretan, karbonoa eta oxigenoa fusionatzen dituzte, hala, magnesioa eta neona eskuratzeko. Bestalde, Wolf-Rayet motako izarrek eta izar urdin distiratsuek ere ekoizten dute.\nNeonaren isotopo bakoitzak naturan duen ugaritasuna adierazten du grafiko honek.\nGoiko taulan ikusten den bezala, neonak hiru isotopo egonkor ditu: 20Ne, el 21Ne eta 22Ne. Hala ere, baditu beste hamasei erradioisotopo, denak ere 16Ne-tik 34Ne-ra bitartean daudenak. Isotopo ezegonkor hauetatik gehien irauten duena 24Ne-a da, 3,38 minutu irauten baititu. Gainerakoek minutu batetik beherako desintegrazio periodoak dituzte eta hauetatik askok, segundo batetik beherakoak. Denetan ezegonkorrena 16Ne-a da, bere desintegrazio periodoa 9x10-12 segundokoa baita, hau da, segundo bat bederatzi bilioi zatitan banatuko bagenu, horietako batek ordezkatuko lukeen denbora baino ez litzake egongo.\nIsotopo egonkorrei dagokienean, ugariena 20Ne-a da, naturan dagoen neonaren %90etik gora ordezkatzen baitu. Bigarren postuan jarriko genuke 22Ne-a, %9-tik gorako ugaritasunarekin eta azkenik, 21Ne-a %0,27ko ugaritasunarekin.\n↑ royalsocietypublishing.org doi:10.1098/rspl.1898.0057. (Noiz kontsultatua: 2018-12-31).\n↑ NASSMC: News Bulletin. (Noiz kontsultatua: 2007-03-05).\n↑ a b c «Neon (Ne) Propiedades químicas y efectos sobre la salud y el medio ambiente» www.lenntech.es (Noiz kontsultatua: 2018-12-31).\n↑ (Ingelesez) Neon - Element information. .\n↑ «Formación de elementos en los interiores estelares» astronomia.net (Noiz kontsultatua: 2018-12-31).\n↑ «Estrellas Masivas» www.astroscu.unam.mx (Noiz kontsultatua: 2018-12-31).\n↑ (Ingelesez) Isotopes of neon. 2018-10-26 (Noiz kontsultatua: 2018-12-31).\n↑ «WebElements Periodic Table » Neon » isotope data» www.webelements.com (Noiz kontsultatua: 2018-12-31).\n↑ «It's Elemental - Isotopes of the Element Neon» education.jlab.org (Noiz kontsultatua: 2018-12-31).\nNeonari buruzko bideoa. (Ingelesez)\nNeona WebElements.com webgune ospetsuan. (Ingelesez)\nNeonari buruzko informazio osagarria. (Ingelesez)\nBNF: 121448923 (data)\nSMILES: [Ne&zoom=2.0&annotate=none ID]


barren.eus - BIDEOA: Pirritx, Porrotx eta Marimotots pailazoen oparia Atxutxiamaikari\nBIDEOA: Pirritx, Porrotx eta Marimotots pailazoen oparia Atxutxiamaikari\nArgitaratua: 2022-05-03 10:38\nPirritx, Porrotx eta Marimotots pailazoek 'Kuikui' antzezlana taularatu zuten, aprilaren 29an, Elgoibarko Herriko Antzokian, eta saioa baliatu zuten herrian euskara sustatzen duen Elgoibarko Izarra elkarteko Atxutxiamaikari aitortza egiteko, urteetan umeen aisialdia euskaraz eskaini eta umeak euskarara hurbiltzeko egiten duen lanagatik. (bideoa dauka)\nKiribil barraskiloak jaso zuen pailazoen oparia; euskararen habia goxoa. Elgoibarko umeak aspaldian zeuden Kiribil ikusi gabe, baina barraskiloak bere itzuleraren berri eman zien Herriko Antzokian Kuikui ikustera bildutakoei. Berriz itzuliko dela esan zien barraskiloak, plazan ikusiko dutela elkar eta ume zein gurasoekin euskaraz jolasten eta hezten jarraituko duela gogora ekarri zien.\nIzan ere, pailazoek euskarari eutsi nahi izan diote Kuikui ikuskizunean. Pailazoek txoriak direla amestu zuten, eta munduari kuikui esan zieten. Kuikui txorrotxioa egingo diote munduari, euskaratik eta euskaraz.


Eskaintza | Maria eta Jose IkastetxeaMaria eta Jose Ikastetxea Eskaintza – Maria eta Jose Ikastetxea\nHasiera › Eskaintza\nGure Batxilergoaren HELBURUA\n“Ikasle guztien beharretara egokituz aukera guztiak bermatuko dituen eta ondorengo ikasketak baldintzatuko ez dituen Batxilergoa”.\nModalitate zein hautazko arloetan talde txikietan lan egiteko aukera, ondorioz, arreta eta jarraipen pertsonalizatuagoa.\nTutoretzarako astean ordu bat. Alde batetik ikasleen autonomia eta ardura bultzatzeko eta bestetik ikasleari jarraipena, laguntza eta babesa emateko.\nGure hezkuntza ereduaren arabera pertsonak bere osotasunean hezten ditugu, ez soilik akademikoki, pertsonaren garapen integrala bilatzen dugulako. Bide honetan Batxilergoko ikasleak boluntariotza esperientzia batera hurbil daitezen “EGUZKI-ZURI” heziketa proiektua sortu dugu. Horretarako Kultura Erlijiosoko (erlijioko) ikasgaiaz baliatuko gara. Ikasgai hau Batxilergoko 1. mailan soilik eskaintzen da eta astean bi ordu dituenez, ordu bat elkartasun eta lankidetza ekintza boluntarioak burutzeko eta bestea proiektu hauek antolatzeko erabiliko dira.\nGorputz Hezkuntzako ikasgaia ingelesez ematen da.\nIkasleentzat orientazio zerbitzua.\nIkasleek ikastetxeko instalakuntzak orduz kanpo erabiltzeko aukera.\nPunta puntako instalakuntzak. Erabiliko diren gela arruntak, laborategia, tailerra… berrituta. Eztabaidarako, ideiak partekatzeko, aurkezpenetarako gune berezituak …


"Gabonak garai estresagarriak ez izaten saiatu behar da" | Consumer\nLuis Gutiérrez Rojas, Granadako San Cecilio Ospitale Klinikoko psikiatra eta Granadako Unibertsitateko Psikiatriako irakaslea\nIrudia: Luis Gutiérrez Rojas\nGabonek emozio ugari sorrarazten dituzte: pertsona askori gustatzen zaie eta beste batzuek nahiago dute lehenbailehen gertatu. Egoera pertsonalak maiz pisatzen du bizipen horretan, baina beste faktore batzuek ere eragiten dute, hala nola nortasunak, norberak sortzen dituen itxaropenek edo familia-ospakizunetan bizitako esperientziek. Luis Gutiérrez Rojas Granadako San Cecilio Ospitale Klinikoko psikiatra eta Granadako Unibertsitateko Psikiatriako irakaslea da, eta Gabonetan arrastorik ez uzteko zenbait jarraibide eman ditu elkarrizketa honetan. Jaten duguna zainduz gure osasun fisikoa kontrola dezakegun bezala, egun horietan ere zaindu dezakegu gure osasun psikikoa.\nEguberriak idealizatuta dauzkagu?\nPertsona bakoitzak Gabonetan duen izaeraren, balioen edo kontzeptuaren arabera. Bai, kutsu nostalgikoa duen garaia da, zoriontsu izateko nolabaiteko betebeharra duena. Alde horretatik, itxaropenak oso handiak dira, eta horrek pertsona asko deprimitu egiten ditu, batez ere, ez daudenen falta sumatzen den garaia delako. Gainera, hotzak, argirik ezak eta etxean sartuta egon beharrak ere tristura eragiten die pertsona batzuei.\nGakoa non jartzen da fokua?\nGarrantzitsuena da nola aurre egin Eguberriei, zer den bakoitzarentzat. Jende askorentzat jai kontsumista samarra bihurtu da, eta badirudi norberak gastatu egin behar duela janaria, opariak eta kalera irten. Beste batzuentzat, aldiz, hurbiltasun-aldia da, elkartasun-aldia. Askorentzat jai erlijiosoa ere bada, eta zati garrantzitsua du, non Jesus Haurrak ahul garela gogorarazten baitigu, eta nolabait zailtasun horri aurre egin behar diogu.\nEgun horietan, urtarrilaren 7ra hiru edo lau kilo gehiago ez iristeko jarraibideak ematen dira. Zer gomendatzen duzu osasun emozionala zaindu edo hobetzeko?\nGabonak garai estresagarriak ez izaten saiatu behar da. Jende asko neka-neka eginda amaitzen da, edo egun horiek pasatzea nahi dute, ahalegin handia eskatzen dielako, afari pila bat antolatu behar dituztelako, opariak pentsatu behar dutelako, etab. Familiak jende askorentzat elkartzea estres-iturri bat da. Beraz, osasun emozionala kontserbatzeko lehen jarraibidea hauxe litzateke: Gabonak ez dira estresagarriak. Batentzat hala bada, ‘ez’ esaten eta erantzukizunak banatzen ikasi behar du. Familia batzuetan, amak, oro har, denaz arduratzen da, eta, azkenean, agortu egiten da.\nEstresa kontrolatuta, zer gehiago egin dezakegu?\nBigarrenik, norberak dituen itxaropenak ikusi behar dira. Pertsona bakoitzak Gabonetan zer egin nahi duen planteatu behar du, denak ez du kontsumo materialistaren inguruan pentsatu behar. Atseden garaia ere bada, elkarrekin denbora gehiago egoteko, familian, eta konpainia horretaz gozatzeko, kalera ateratzeko, jaiotzak bisitatzeko, gabon-kantak kantatzeko eta ondo pasatzeko.\nNola erabil daiteke Gabonetako emozio-intentsitatea?\nNolabaiteko oreka sentimentalaren alde egin behar da. Hirugarren jarraibide hori funtsezkoa da. Orekatuta dauden pertsonek ez dute izan ohi gogo-beheraldi handirik, baina ezta igoera handirik ere. Kontuz ibili behar da bizi garen hipertrofia sentimental batekin, Gabonak ere oso emankorrak baitira. Emozio handiak eta negar handiak izateko joera duen garaia da, publizitate-kanpainek asetasunera arte ustiatzen dutena. Horren aurrean, esan behar da dena ez dela hain bizia izan behar, zeren, hala denean, jakina, gero batek sufritzen baitu.\nEguberriak asko atsegin dituen pertsona batek aprobetxa dezake, nolabait, ematen dion emozio-gehiegikeria hori?\nOso gizarte indibidualista batean bizi gara, eta bakoitzak bere buruari galdetzen dio ondo pasatzen duen, nahi duena egiten duen eta besteek egin dezatela eskatu diena egiten duten. Hori, azkenean, egozentrismoaren inguruan dabil. Nolabaiteko amorrua duen pertsona horrek beste batzuekin partekatzera gonbidatuko luke. Nola? Adibidez, gaizki pasatzen ari direnei eskua botaz, ez bakarrik ikuspuntu materialetik, baita sentimentaletik ere. Besteengan pentsatzen duenak eta besteen sufrimenduaz arduratzen denak gutxiago sufritzen du.\nNahaste psikologiko eta psikiatrikoak areagotu egiten dira garai hauetan?\nEragin handiagoa dute urtaro aldaketek. Jakina, udazkenean, depresio-koadroen eragina zertxobait handitu da. Pertsona batzuek bakarrik pasatzen dituzte Gabonak, eta horrek igoarazi egiten ditu mendekotasun-jarrerak, hala nola alkoholaren eta drogen kontsumoa. Bere buruaz beste egiteko saiakerak ere areagotu egin dira.\nZer egin dezake Gabonetan beherantz joateko joera duen pertsona batek?\nBatzuek diote: “Eguberrien beldur naiz, makila berde bat balitz bezala”. Baina esaldi horrekin aurreratzen dugun beldur hori prebenitu egin daiteke. Adibidez, pertsona bat egun askotan bakarrik egongo bada, jarduerak programa ditzake. Dozenaka gauza egin daitezke, baita sare sozialen bidez ere. Batzuetan, erabiltzen ditugun adierazpenek kexa-tonu bat ezkutatzen dute. Pertsona batzuek sufritzen pasatzen dituzte Gabonak, edozein arrazoirengatik, eta ez dute ezer egin hori konpontzeko.\nHitzaldi eta bakarrizketetan umorea oso garrantzitsua da. Tresna ona izan daiteke Gabonetan?\nJakina, egun hauek bakea, sosegua, barrea, ondo pasatzea, gauza atseginak esateko joera dute. Gabonetan zorte ona opa diogu, onena iristeko dagoela esango diogu. 12 mahatsak espiritu positiborik onenarekin jaten ditugu. Umoreaz gain, datorren urtean gure onena ematera eramango gaituen adorea ere garrantzitsua da.\nHorixe da ‘La bella de vivir’ liburuko ideietako bat.\nBai, islatu nahi zuen krisi garaian, sufrimendu handiagoan, zailtasun handiagoei aurre egin behar zaienean, batek aurki dezakeela bizitza ederra dela. Paradoxa dirudi, baina ez da. Pandemiaren hondamendiarekin bizi izan dugu. Zaila egiten zaigunean geure onena emateko gai gara, eta hori funtsezko ikasgaia da bizitzan. Izan ere, dena oparituta duen haurra izaki apetatsu eta jasanezina izaten da, oso ahula eta traumari aurre egiteko gaitasun gutxikoa.\nZertan datza, zehazki, bizitzeko edertasuna? Zer esan nahi du?\nBizitzaren edertasuna ez da bizitza zoragarria, bizitza den bezalakoa dela baizik. Oso gauza txarrak ditu, konplexuak, traumatikoak, eta, hain zuzen ere, bizi den pertsona bere onena emateko gai da. Oso ondo ulertzen da giza maitasuna arrosa batekin konparatuz. Oso usain ona du, bai, eta, aldi berean, egin klik. Maitasunean, besteak ematen didan horretan bakarrik geratzen bagara, oso erraza da frustrazioa iristea; izan ere, arrazoi batengatik edo besteagatik, espero dena ez da guztiz beteko.\nOro har, Gabonetan ere, gaizki pasatzen dugu merezi ez duten gauzengatik?\nKontsultan konturatzen naiz pertsona batzuek nimiedadeengatik asko sufritzen dutela. Gauza hutsalak daude, arrazoirik gabe bakea kentzen digutenak. Gure garaiko konstante bat da. Azalekoa nagusi den mundu batean gaude. Jendeak dio ez dela faltsua, hasieratik azaltzen baitu ez duela konpromiso-harremanik nahi eta denbora pasatu besterik ez duela egin nahi, baina horrek oso hutsik uzten gaitu.\nHeziketa emozionala falta zaigu?\nEsan behar dugu gozatzea ezin dela bakarra izan. Batek dena duenean, materialak garrantzia galtzen du, plazer izateari uzten dio. Kontuan hartzekoa da Gabonetan haurrei iristen zaizkien oparietan. Hipertrofia emozionaleko garaia bizi dugu eremu askotan, adibidez hezkuntzan. Seme edo alaba bati gustatzen zaiona jaten bakarrik ematen badiozu, ez zara mesede bat egiten ari; aitzitik, kalte egiten diozu bizitza osoan pertsona apetatsua izango delako. Seme-alabak eromenez maitatzearen eta zailago jartzearen alde egin behar da, azkoinak estutu, akatsa seinalatu, kostatzen zaienari aurre egiten diotela esan. Hori da hezkuntzaren gakoa.\nNola egin aurre familiako bazkari bati sabelotodo koinatu batekin?\nFamiliako otorduak pazientziaren muskulua lantzeko une bat dira pertsona askorentzat, baina sarritan guardia jaitsi egiten dute, eta bilera horretan eztabaida amaiezinak sortzen dira, infernu bihurtzen dituztenak. Egoera horri aurre egiteko, Luis Gutiérrez Rojasek ideia bat eman du: “Dramatizatzen ez saiatzea, familiako bilerak ez dira hainbesterako, eta bi ez dira borrokatzen batek nahi ez badu”. Politika edo futbola bezalako gai gatazkatsuak ez ateratzea izaten da estrategia on bat. “Nahiko erraza da lasaitasun, giro on eta energia positiboko elementuak sartzea, eta familia batean sartzen denean, funciona” azaldu du Gutiérrez Rojasek. Zer egin behar da bilera horretan pertsona gatazkatsu bat tartean denean? Granadako San Cecilio Ospitale Klinikoko psikiatraren errezeta diplomaziari laguntzea da: “Ez da trapura sartu behar probokazioetan, hura askatzeko modurik onena da”. Emozionalki egonkorrenak dira beren oldarkortasuna kontrolatzen dutenak eta lasaitasuna galtzen ez dutenak. Gutiérrez Rojasek dionez, “Irtenbidea gure ustez baino askoz gehiago dago”.


Lesakako Udala Webgune honek cookieak erabiltzen ditu, propioak eta hirugarrenenak, zure nabigazioa optimizatu, zure nahietara egokitu eta analisi-lanak egiteko. Nabigatzen jarraituz gero, gure Cookieei buruzko politika onartzen duzu. ADOS\nLesaka eguraldia\tHasiera\nEman aberia baten berri.\nBando eta iragarkiak.\nGaldutakoakAzkenaldian giltza, betaurreko edo bertze objeturik galdu duzu? Udalaren webguneak badu atal bat, non aurkitu diren objetuen argarzkia eta deskribapena ezarten duena. Galdutako objetuakEgia da izan bazelaEgia da izan bazela. Eurite handi eta uholde arriskuen ondotik, badirudi azkenean eguzkia atera dela bere gordelekutik eta heldu den aste honetan Lesaka gainean egonen dela.2015 – 02 Otsaileko alkatetzaren ebazpenak2015 – otsailaABISUA, banatutako zakuak udal-biltegiraMila esker!LESAKAKO UDALAren izenean, esker aunitz atzoko uholdearengatik auzolanean parte hartu zenuten lesakar guztiei, lagun aunitz bildu ginen udaletxe azpian laguntzeko prest. Modu berean, uholdeak eragin ahal izan dituen kalteak moldatzeko beharrezkoa balitz, bertze auzolan deialdi bat eginen dugu. Adi egon! oraindik euria ez da gelditu eta errekak ur aunitzekin jarraitzen dute. Alertak jarraitzen du. MILA irakurri gehiagoUholde arriskuaAdi! Heldu den larunbateraino eguraldi kaskarra iragarri dute. Ekaitz arrisku handia da eta horrek eraginen du inguruko ibai eta erreketan. Kasu beraz Segitu Lesakari\tBuletinera harpidetu


Jean Nesprias dantzari eta txistulari biarriztarra zendu da | Kultura | GARA Euskal Herriko egunkaria\n2018 OTS. 07\nAstelehenean zendu zen Jean Nesprias, eta hileta elizkizuna ostiralean eginen da, 10.15ean, Baionako San Andres elizan. Biarritzen 1927an sortua, dantza eta txistu irakaslea izan zen, eta Ipar Euskal Herrian euskal dantzan erreferente bilakatu zen. Egun Baionan Orai Bat izenez ezaguna den eta Angelun sortu zen Orok Bat taldearen hastapenean aritu zen, eta 1993an Erro Bat-en sorreran ere hartu zuen parte. Baionako eta Euskal Herriko nazioarteko festibala antolatu zuen. Ia zendu arte txistu ikastaroak ematen segitu zuen.\n84 urte zituela, Philippe Oyhamburu eta Koldo Zabalarekin batera, mugimendu minimalisten bitartez dantzariaren gorputzaren zahartzearen inguruko obra egin zuen, Thereten gidaritzapean. Euskal dantzan belaunaldien artean dagoen lotura aditzera eman nahi izan zuen zuzendariak. Nespriasek dantza irakasle gisa izandako bizipenak kontatzen zituen musikak lagunduta. «Bizi naizeno bizitza dantzatuko dut» erraten zuten parte hartzaileek agertokiaren gainean.


Aldarrikapen feminista plazaratzeko eguna bihar, zapatua, Oñatin - Oñati - Goiena.eus\nAldarrikapen feminista plazaratzeko eguna bihar, zapatua, Oñatin\nEneko Azurmendi 2017-10-20 12:39\nEgun Morean egindako manifestazioa iaz.\nBihar, zapatua, ospatuko dute Egun Morea, egun osoko egitarauarekin; antolakuntza taldeak adierazi du "aldarrikapen feministarekin bat egiten duen eta egun polita igarotzeko prest dagoen edonor" dagoela gonbidatuta biharko festarekin bat egitera.\nDagoeneko bere lekua egiten ari da Egun Morea Oñatin. Izan ere, aurten zortzigarrenez egingo dute aldarrikapen feminista duen festa hori.\nAntolakuntzako kide Arantzazu Sagarzazuk adierazi duenez, "ondo pasatzeko eta disfrutatzeko" eguna izaten da Egun Morea, "festa giro feministan" igarotzekoa eta "aldarrikapen feministak azaleratzekoa".\nEgitarauari dagokionez, azken urteetan egin izan duten Frontefeminista frontenis txapelketarekin hasiko dute eguna–10:00etan–. Bikote mistoek edo emakumeek osatutako bikoteek hartzen dute parte, eta kiroldegiko pilotalekuan izango da. "Arrakasta handia izan du orain arte, kanpotik ere etorri izan da jendea parte hartzera, eta aurten ere hala izango da", azaldu du Sagarzazuk.\nHorrekin batera, eta ordu berean, Neskalada eskalada txapelketa egingo dute, berrikuntza modura. "Frontefeminista txapelketaren arrakasta ikusita, aurten beste apustutxo bat egin nahi izan dugu eta Neskalada txapelketa antolatu dugu", dio Sagarzazuk. Hori kiroldegiko gimnasioan izango da, eta hamar parte-hartzaile inguru ariko dira boulderrean.\nBukatzean, poteoa egingo dute, kiroldegiko tabernan hasita, eta 14:30ean bazkaria egingo dute gaztetxean. Bazkalostean, Atzoko ogixa umore ikuskizuna egongo da, Sagarzazuren beraren eta Maite Aizpurua zumaiarraren eskutik, eta gauean kontzertuak izango dira. DJ Bolloren emanaldiarekin emango diote amaiera egunari. Arrano tabernan izango da hori, 01:00etan.\nItziar Larrañaga 2017 urr 16 Oñati\nAntolatzaileek tarterik topatu ez zutela-eta, San Migel jaietako egitarautik kanpo geratu zen Oñatiko Egun Morea. Izan ere, aurtengo jaiak n...


hirutxirlo - plaentxia.eus\nSergio Rodriguez garaile Ezoziko bolatokian\nhirutxirlo 2018-03-20 13:22 Kirola\nAsolaberri taldeko Sergio Rodriguez eibartarrak irabazi zuen zapatuan Ezoziko bolatokian jokatu zen Hiru Txirlo txapeleketako lehenego botaldia. 55 bolarik parte hartu zuten bertan.\nGipuzkoako 49. hitu txirlo bola joku txapelketaren hasiera\nZapatua hilak 17 an gipuzkoako hiru txirlo bola joku txapelketari hasiera emango zaio Ezoziko bolatokian. Soraluzeko taldean parte hartu nahi duenak jar dadila Josean Nuñezekin harremanetan, Tlf.: 699054886\nBittor Astigarraga Euskadiko txapelduna\nhirutxirlo 2017-10-31 15:43 San Migel taldeko Unai Loiolak irabazi zuen Iruzubietan jokatutako txapelketaren azken botaldia eta Asolaberri taldeko Bittor Astigarraga izan zen txapelketaren irabazlea. Plazentziako bolariek porrot egin zuten azken botaldian.\nBolari plazentziatarrak txapelaren bila\nhirutxirlo 2017-10-26 15:56 Kontrargi\nIñaki Burunza eta Josean Nuñez Txapelaren bila joango dira bai bikoteka eta bai bakarkakoan. Urriaren 28an jokatuko da txapelketako azken botaldia Bolibarreko Iruzubieta bolatokian, eta Plazentziatarrak oso ondo sailkatuta daude, txapelak irabazteko.\nPlaentxiatarrak lidergoan bikoteka\nhirutxirlo 2017-10-09 15:13 Hiru txirlo\nBarinagan jokatutako botaldian Asolaberri taldeko Bittor Astigarraga izan zen garaile. 47 bolarik hartu zuten parte botaldian eta Plaentxiako Iñaki Burunza eta Txiki Nuñez sailkapenaren buru dira bikoteka.\nhirutxirlo 2017-09-26 12:11 Kirola\nAsola berri taldeko Josean Blancok irabazi zuen Floreagan (Azkoitia) jokatutako botaldia, 6 txirlo botata. San Andres taldeko Iñaki Burunza eta Josean Nuñez, bigarren eta laugarren egin zuten banakako sailkapenean, eta lehenengo bikotekakoan. Ondo ospatu zuten zapatu gauean.\nhirutxirlo 2017-09-21 09:35 Kirola\nIrailak 23, zapatua, Azkoitiko Floreaga bolatokian Eukadiko XXVIII. hiru txirlo bolo txapelketa hasiko da.\nLehendakari saria 2017 Asola Berrin\nhirutxirlo 2017-06-08 17:55\nZapatu honetan,ekainak 10, arratsaldeko 5 etan Lehendakari saria jokatuko da Eibarko Asolaberri bolatokian.\nZapatuan Bolari eguna Asolaberrin\nhirutxirlo 2017-06-01 22:50 Zapatu honetan, Ekainak 3, txapelketako azken botaldia eta bolari eguna jokatuko dira Eibarko Asolaberri bolatokian.\nJose Muñoz sailkapeneko buru\nhirutxirlo 2017-05-29 15:15\nTxapelketa Bukatzeko botaldi bat falta danean, Floreagako Jose muñoz sailkapeneko buru da.


Herri Ondarea :: Auzotik urtetea\nKolegioko klaseko beste mutil batzuekin hasi zan joaten beste aldera, Urazurrutiara. Plazatxu bat egoan, La Plazoleta, eta handik euren abenturak eta eskapadak egiten ebezan Iturburu kaletik Las Minasera −orain Miribilla da−. Landak-eta egozan; oso politak izaten ziran momentu hareek. Beste batzuk, sarri, Mallonara (Begoña) joaten ziran. Bertan baserriak-eta egoten ziran. Akordetan da baten baino gehiagotan Mallonara joan eta sagarrak osten ebezala. Horretara lekuetara joaten ziran gehien. Urazurrutiatik, ibaiaren ertzetik, La Peñaraino be abietan ziran.


Eratu eta Kashbad taldeekin agurtu dute bihar Errekan Gora jaialdia - Eskoriatza - Goiena.eus\nEratu eta Kashbad taldeekin agurtu dute bihar Errekan Gora jaialdia\nMirian Biteri 2014-07-25 10:00\nAmaiera borobila emango diote bihar, zapatua, Aitzorrotz Kultura Elkarteak antolatutako Errekan Gora jaialdiari. Kashbad eta Eratu taldeak arduratuko dira horretaz. Santa Mariñe plazan joko dute, 22:00etan.\nEratu taldekoak izango dira agertokira igotzen lehenak; horiek amaitzean, Arrakala izeneko lan berria aurkeztuko dute Kashbad taldekoek. Aitzorrotzekoek jakinarazi dute barra zerbitzua jarriko dutela, 20:00etan hasita.\nOrain arte Errekan Goran parte hartu duten taldeen balorazioa ere egin du Iñaki Kortazar antolatzaileak. "Oso pozik" daudela jakinarazi du, kontzertu guztiek "bere tokia" izan dutelako, eta harrera "ezin hobea" izan dutelako.


Emakumezkoen orgasmoaren oztopoak | Eingo al deu?\n> Aholkuak\t> Emakumezkoen orgasmoaren oztopoak\tEmakumezkoen orgasmoaren oztopoak\nEmakumeari orgasmora iristea eragozten dioten arrazoi ugari existitzen dira, eta horien inguruan arituko gara gaurkoan, Gazteako sexu-blogean.\nKasu gehienetan, emakumeek orgasmora iristeko duten oztopo nagusia kognitiboa izaten da; hau da, sexu-harremanetan arreta jarri beharrean, beste gauza batzuetan pentsatzen jartzen direla.\nOrgasmoa izateko zorian pentsamendu batek euren burua gurutzatzen duenean, eta, batez ere, negatiboa denean, plazera sentitzeko aukerak izugarri murrizten dira.\nUne horretan emakumezkoek izaten dituzten pentsamendu ohikoenak egiteke dituzten gauzak izaten dira; hurrengo egunean egin beharrekoak edota laneko zereginak, adibidez.\nSexu-harremanen iraupena orgasmora iristea oztopatzen duen beste faktore bat da. Batzuetan, emakumezkoa isurtzeko prest dago, baina bikotekideak unea luzatzen du. Horrelakoetan, sakonki arnastea komenigarria da, orgasmoa apur bat eteteko.\nAzkenik, sexu-jarrerak ere garrantzia izaten du emakumezkoen isurketari dagokionean. Gizonezkoaren gainean kokatzean, emakumezkoak mugimenduen kontrol handiagoa dauka, eta horri esker, orgasmora iristen den unea bere menpe geratzen da.\nCategories: Aholkuak\tTags: EMAKUMEAK, isurketa, orgasmo femeninoa, orgasmoa, plazerra\tIruzkinak (0)\nEmakumezkoak gizonezkoak baino desleialagoak


Barnetegi - Wikipedia, entziklopedia askea.\nBarnetegia lehen eta bigarren hezkuntzako ikasleak ikasteaz gainera ikasdenboran zehar bertan bizi direneko ikastetxea da, gehienetan asteburuak eta oporraldiak kenduta. Terminoa euskara edo beste hizkuntza bat praktikatu eta guztiz ikasteko ikastetxeei ere aplikatzen zaie, ikasleak ikastaroan zehar ere bertan bizi direlarik.\nHaur eta gaztetxoentzako barnetegiak ohikoak dira Commonwealth eta Estatu Batuetan. Herrialde hauetan barnetegiak pribatuak eta goi mailako familientzat izaten dira gainera, onartuak izateko hautespen prozesu bat gainditu behar eta kostu ekonomiko handia dituztelarik. Euskal Herrian famatua izan zen Lekarozko ikastetxea, non 1888 urtean sortu zutenetik guztira 13.000 ikasle ikasi dituzten.\nIkastetxeak ikasgaiaren arabera


Lamiak "Itzalak, argiak" - Fucktotum\nNorabide bakarra, goranzkoa\nDonostiako hirukotea bueltan da; egia esan, ez da inoiz joan, baina azkenaldian sarean argitaratutako abestiei berri batzuk gehituta, hamar kantuko disko interesgarria osatu dute. Baliteke lan berriak aurrekoak (“Itsuen aroa”) baino gatz gehiago edukitzea eta sonoritate apur bat gogorragoei lekua utzi izana ere. Ez dugu, haatik, eskema aldaketa sakonik somatuko, ahotsaren leuntasun gehiegizkoa nagusi baita kantuotan. Ñabarduretan dago lorpenik handiena, hala ere, baina oraingoz azaldu dezagun Lamiaken zutabe izaten jarraitzen duen klabea: melodien apaltasuna, leuntasuna, goxotasuna... nahi duzuen bezala azaldu. Aldiz, atzetik datorrena sostengu instrumental sendoa da, oraindik ere Stonerraren traza batzuk mantentzen dituena.\nGuzti honek rock alternatiboaren lurraldera daramatza, eta Berri Txarrakekin dauzkaten antzekotasunak begi bistakoak dira hala pasarte instrumental zenbaitetan nola ahotsaren tratamenduan zein melodien egituran. “Eskerrak” eta “Kaioletan loreak”ekin hasiera-hasieratik argi geratzen dira argumentu guzi haiek. Egia da “Bigarren mundu bat”en melodia polita eta hedakorra dela, eta gainera (zorionez) tonua altxatzera ausartu direla, era nahiko umilean bada ere. “Krokodiloen malkoak” pisutsuagoa da, Stoner Rockari era intentsuago batean ekiten dio, melodia hobea dauka eta gitarraren jolasak irudimentsuak dira. Gitarra joku pizgarriak “Argiak” kantuan darrai, era sinple eta erakargarri batean gainera. Ahots monokordea eta instrumentazio boteretsuaren arteko kontrastea begi bistakoa da, haatik, era oso nabarmenean gainera.\nBigarren erdiak eta bost kantu haietan erakutsitakoak planteamendua errotik aldatzen ez badute ere, parametro ezberdinetan kokatzen dute azken emaitza. “Otsoak” amorrazio handiagoarekin hasten da, eta gainera pasarte erdiakustikoak eta geldialdi motz batzuek borobiltzen dute. Kantu hori “Orbainik ez” motz eta zitalarekin lotzen dute, taldearen bertuteak biderkatuaz. Gainera, azkenik, ahots tonua apur bat gorago altxatzen dute. Beste kantu motz batek (“Gure izena”) apustua igotzen du. Gogorra, zikina eta azkarra, hirukoteak eman dezakeenaren adierazle azpimarragarria dugu. Gainera, koruen gatza eta piperrak dena borobiltzen du.\nHorregatik nabaritzen dugu beherakada “Amildegira begira” kantuaren hasieran, azken abestiekin lortutako guztia moteltzen baitu, amaiera aldera daukan sorpresa zoragarriak (koru magiko haiek!) pultsazioak igotzen dituen arte. Eta azkenik, “Isiltasunean” top zerrendetako arrakasta izateko hautagai mardula dugu. Doinu polita, hasiera lasaiari jarraitzen dion crescendo guztiz argitsua, intentsitate eta erritmoen arteko joku eta elkarrizketa pizgarria... Eñaut Gaztañaga ekoizleak lortu dezakeen grand finale epiko horietakoa dugu, melodikoki aparta, eta soinu eta atmosfera hunkigarriak dakartzana. Disko honetan erakutsi dituzten bertute guztiek hirugarren disko handiago bat ekarriko dutelakoan gaude. Zuzenekoetan, hori bai, egurra bermatua dagoela ziurtatu dezakegu.


Giza Garapenerako Aisia, Kultura eta Komunikazioko Doktoregoa diziplinarteko programa da.\nIkerketa sustatzera eta ezagutza sortzera bideratuta dago, aisiarekin, hizkuntzen ikasketekin, kulturarekin eta komunikazioarekin lotutako gaietan. Ikerketak sustatzen ditu eremu horietan, eta, bereziki, aintzat hartzen ditu kultura-identitateen prestakuntzaren eta garapenaren erronkak eta horiek gaur egungo munduan adieraztea, ikuspegi globalizatu eta plural baten testuinguru zabalean.\nprestakuntza akademikoa maila zientifiko gorenean burutzen laguntzea da.\naurreratua eta zabala, gizarte modernoaren nortasuna eta egoera konplexua sakontzeko eta ulertzeko.\nKultura eta Komunikazioa, azpi ikerrildo hauek dituena: Euskal Gizartea eta Kultura, Komunikazioa, Hizkuntzen ikaskuntza eta Europaren Integrazioa


Agulhasko itsaslasterra - Wikipedia, entziklopedia askea.\nAgulhasko itsaslasterra Indiako ozeanoko hego-mendebaldeko itsaslaster garrantzitsu bat da, Afrikako hegoaldeko kliman eragiten duena. Hegoafrikako Agulhas lurmuturretik hartzen du izena.\nAfrikako ekialdeko kostaldean zehar doa, ipar-ekialdetik hego-mendebaldera, gutxi gorabehera Mozambikeko kanaletik Esperantza Oneko lurmuturrera bitartean.\nAzaleko itsaslaster indartsuenetakoa da. Estua eta azkarra da. Urtean zehar ez du bolumen-aldaketa handirik izaten, eta haren abiadura maximoa 5 km/h-tik gorakoa da. Agulhasko itsaslasterraren iturriak Madagaskarko ekialdeko itsaslasterra eta Mozambikeko itsaslasterra dira.\nOzeano Atlantikoaren hego-ekialdera iristean, itsaslasterrak atzerantz egiten du Itsaslaster Zirkunpolar Antartiko ahaltsuarekin topo egitean. Itsaslasterraren ur epelak Atlantikoko ur hotzarekin topo egitean, zurrunbilo handiak sortzen dira; ondorioz, Atlantikoko ur hotzen parte batek atzera egiten du, eta Agulhasko ur epelaren parte batek ere atzera egiten du. Erretroflexio horien eraginez, ur-masa epel eta hotzak nahasi egiten dira, eta itsasoa biziki zakartzen. Mendebaldeko haizeek itsaslasterraren noranzko nagusiaren aurka egiten dute, eta olatu ikaragarriak eragiten dituzte. Itsasontzi ugari hondoratu dira inguru horietan.\nPropietate biologikoak[aldatu | aldatu iturburu kodea]\nAgulhasko itsaslasterrak konbergentzia-zona gisa jokatzen du. Azaleko urak hondoratu egiten dira, eta, ondorioz, itsaslasterretik hegoaldera dauden ur hotz eta mantenugai aberatsetan azaleratu egiten dira. Gainera, bi ur-moten konbergentziaren eraginez, planktonaren kontzentrazioa handitu egiten da itsaslasterrean bertan eta inguruetan. Bi faktore horien emaitza klorofila-kontzentrazio handia da. Beraz, ur horietako materia organikoaren ekoizpena inguruko uretakoa baino nabarmen handiagoa da.


Dokumentatu eta errepikatu | Guggenheim Bilbao Museoa\nDokumentatu eta errepikatu\nArtearen bidez naturarekin zer nolako harremana dudan aztertzen dut gaztetan aberritik eraman nindutelako. Nire silueta naturan marratzeak aberritik etxe berrirako iragaitea eragiten du. Nire erroak aldarrikatzeko eta naturarekin bat egiteko modua da. Bizi naizen kultura nirea den arren, nire erroak eta kultura-identitatea ondare kubatarraren ondorio dira1.\n1970eko hamarkadaren hasieran artistek performancera jo zuten, arte mota hori galerietako hormetatik at existitu baitaiteke. Ondorioz, zuzeneko emanaldiak nola grabatu eta berriro eman kezka nagusi bihurtu zen eta argazki, film zein bideo bidezko dokumentazioa performance artearen osagarri garrantzitsu. Une labur batean baino existitzen ez ziren artelan batzuk irudien iraunkortasunaren baitan zeuden euren esangura zabal zedin, inoiz, euren izate bera ere jakin zedin. Artista askorentzat dokumentu horiek aztarren bilakatu ziren, euren esanahia estuki lotzen baitzitzaion iraganean jada galduta zegoen esperientzia bati.\nAna Mendieta (Habana, 1948-New York, 1985) artistaren argazkiak performance eskultoriko pribatuen dokumentazioa dira. Performance horiek paisaian egin zituen, naturak iradokitzen duen berritzeko joera eta emakumezkoaren ahalmena irudikatzeko. 1974an hasi zituen Siluetak saila (Silueta Series) lanak egiteko AEBko Iowa estatuko eta Mexikoko inguru naturaletan izan zen. Bertan, bere silueta zizelkatu eta itxuratu zuen lurrean; hala, bere gorputzaren aztarna sorgingarriak utzi eta horiek loreekin, zuhaitz-adarrekin, lokatzarekin, bolborarekin eta suarekin apaindu zituen. Silueta tipologia taxutu zuen: besoak buru gainetik luzatu zituen lurraren eta zeruaren batzea irudikatzeko, uretan flotatu zuen lurraren eta itsasoaren arteko tarte txikiena adierazteko eta eskuak gora eta hankak itxita, arima galdu bat azaltzeko. Askotan, gorputza bera ez da ageri, baina horren aztarnak paisaiari hertsiki atxikita dirau. Izan ere, paisaia horrek gogora ekartzen du argazkiak izaera konplexua duela, gaia egotearen eta ez-egotearen artean kateatua dagoen objektua baita. 1978rako Silueta lanak egitetik antzinako jainkosen irudiak egitera igaro zen: harrian irartzen zituen, hareaz eraiki edo buztinezko geruzetan zizelkatu.\nKubatik erbesteratu eta Iowako umezurtz-etxe batera bidali zuten Ana Mendieta 12 urte zituenean. Bizipen traumatiko horrek ikaragarri eragin zuen haren artean. Bere artearen bidez, naturarekin eta paisaiarekin lan egitean, aberritik etxe berrirako iragaitea erraztu zezakeela sentitzen zuen. Bere jatorriarekin loturak gordetzeko erritu afrokubatarretan eta santería sinesmen-sistema panteistan zuen interesa eta garaiko jardute estetikoak, hala nola, lurrezko lanak, gorputz-artea eta performance artea, uztartu zituen.\n1 Argitaratu ez diren Mendietaren oharrak, honetan aipatua: Charles Merewether, From Inscription to Dissolution: An Essay on Expenditure in the Work of Ana Mendieta, in Coco Fusco (arg.), Corpus Delecti: Performance Art of the Americas, Routledge, Londres, 2000, 131. or.\nZer adierazten dute argazkiek Mendietaren interesei buruz? Zerk edo zein ezaugarrik ematen du informazio hori?\nArgazki horiek Siluetak saila deitzen dira. Zer da silueta bat eta zer lotura du irudi hauekin?\nMendietak askotariko lanak egin zituen, arte mota asko jorratu zituen: gorputz artea, lurrezko lanak, performance artea eta argazkigintza, esaterako. Begiratu horien definizioa eta gero aztertu zer lotura duten Mendietaren lanekin.\nMendietaren lanek oinarri dituzte objektu eta gertaera iragankorrak, hau da, une batez besterik ez iraun zutenak. Zergatik sortzen dituzte artistek aldi baterako lanak? Zergatik aldakorrak direnak? Zuen ustez, garrantzitsua al da Mendietak argazkiak egin izana haren lanak dokumentatzeko? Zergatik?\nAztertu gorputzaren mugimenduek eta jarrerek zer modutan ematen dituzten aditzera pentsamenduak eta sentipenak. Ikasle batek imintzioak egin behar ditu eta besteek adierazten ari den ideia edo sentimendua asmatu behar dute.\nBinaka, argi iturri handi baten aurrean jarri behar dira ikasleak eta bata bestearen gorputz osoko silueta marraztu behar dute paper zati handi baten gainean. Lehenengo zer postura hartuko duten pentsatu behar dute eta horrekin zer adierazi nahi duten. Marrazkiok eurentzat esangura berezia duten material naturalez bete behar dituzte.\nGuztiok batera, sakondu gorputz—artearen kontzeptuan. Zer modutan erabil daiteke gorputza arte baliabide gisa? Historian zehar, nola erabili izan da gorputza artea egiteko euskarritzat? Adibide izan daitezke tatuajeak, eskarifikazioak, gorputzerako pintura eta eskulturak egiteko moldeak. Buztinezko zati handi batekin eskuen edo oinen aztarna edo molde interesgarriak egin ditzakete.\nTaldeka artelan iragankor bat prestatu eta sortu behar dute. Lana argazki edo bideo bidez dokumentatu behar dute.\nHasieran dagoen Ana Mendietaren aipua irakurri. Horretan Mendietak aitortzen du haurtzaroko bizipen traumatiko batek bere artean oso eragin zuela. Erbestera behartuko balituzte, euren jaioterriarekiko zer lotura aztertuko lukete artearen bidez? Eztabaidatu. Ondoren, aberriarekin eta euren kultura ondareekin zer nolako atxikidura duten idatzi behar dute. Lotura horiez baliatuta, nola egingo lukete artelan bat?


2019/09/18 | Albisteak\nEuropako SheepNet proiektuaren arabera, zeinean Neiker-Tecnaliak parte hartzen baitu, ardi aziendaren produktibitatea hobetzeko eginkizun nagusiak nutrizioa, haurdunaldiaren diagnostikoa eta kontrola eta abortuen prebentzioa dira.\nHaurdun dagoen ardiaren nutrizioa, erditzea aurrez prestatzea eta ukuiluaren kudeaketa izan dira gehien aipatu diren alderdiak arkumeen hilkortasuna murrizteko. Arkumeak jaiotzean duen pisua eta sasoia eta oritzaren kantitatea eta kalitatea jo dira arkumearen hilkortasun baxua lortzeko zaindu beharreko alderdi nagusitzat.\nSheepNet Europar Batasunak finantzatzen duen proiektu bat da, eta helburua ardien produktibitatea hobetzea da.\nArdiaren produktibitatean (estalitako ardi bakoitzeko hazten diren arkumeen kopurua) uztartu egiten dira ugalketaren arrakasta, emankortasuna, enbrioien biziraupena eta arkumearen biziraupena. SheepNetek ikertzaileen eta alde interesdunen –abeltzainak, teknikariak eta albaitariak– arteko ezagutzen trukea bultzatzen du, abeltzaintzako praktikarik eta berrikuntzarik onenak ahalik eta gehien zabaltzeko. Proiektuan EBko ardi ekoizpenaren sei herrialde nagusiek parte hartzen dute (Erresuma Batua, Espainia, Errumania, Italia, Frantzia eta Irlanda), baita Turkiak ere.\nArdien produktibitatearen hobekuntzak antzeko erronkak planteatu zituen Europa osoan, baina garrantziaren hurrenkera pixka bat aldatzen zeneskualde batetik bestera.\nIrtenbide eta aholku eta trikimailu guztien deskribapen erraz eta zehatza aurkitu daiteke SheepNeten webgunean, parte hartu duten herrialdeetako hizkuntzetara itzulita.


CCOOk eta UGTk greba orokorra baztertu dute momentuz\nCCOO eta UGT sindikatuek protesta gehiago deitu dituzte martxoaren 8rako, erreforma Parlamentuan onartuko den egunerako, eta martxoaren 11rako.\nLan erreformaren aurkako mobilizaioen arrakasta ziurtatzea da CCOO eta UGT sindikatuen lehentasuna, eta protesta gehiago deitu dituzte. Hurrena, martxoaren 8rako, emakumearen nazioarteko egunerako eta erreforma Parlamentuan baliozkotuko duten egunerako, baita martxoaren 11rako ere.\nEra honetan, greba orokor bat egitea baztertu dute, momentuz, une honetan negoziazio bide posible guztiak agortu behar direlako.\nBi sindikatuek batera bidali duten ohar baten bitartez, martxoaren 29an greba orokor bat egitea aztertzen ari direla dioten komunikabideei erantzun nahi izan diete. Euren lehentasuna mobilizazioen prozesua da une honetan.\nJoan den otsailaren 20an Mariano Rajoy Gobernuko presidenteari eskutitz bat bidali zioten, eta erantzunaren zain jarraitzen dutela esan dute, izan ere, elkarrizketa sozialerako mahai baten eraketa eskatu zioten lan erreformaren inguruan eztabaidatzeko.\nInformazio gehiago:Eitb: CCOOk eta UGTk greba orokorra baztertu dute momentuz


Gau bat Xirun — Gaztezulo\nGau bat Xirun\nGau bat Xirun https://www.gaztezulo.eus/albisteak/gau-bat-xirun https://www.gaztezulo.eus/albisteak/gau-bat-xirun/@@download/image/joanes4.jpg\nEguna ohiko asteburu hasiera batean bezala hasi da. Eguerdi partean iratzarri, buruko minarekin eta sabela nahasia. Apenas begiak ireki, jantzi, leihotik zer aro den ikusi ondoren, eta autoan sartu. Asteburuan ez da denbora alferrik galdu behar, bakarrik etxean. Lagunak deitu, eta Jean Pierren ostatuan elkartu.\nBesta biharamunez ardoa edaten da, bezperako mozkor garestia ez dadin ebaporatu. Hala egin dugu. Gaueko astakeria guztien inguruko kalakak agortutakoan, heldu den gauari pentsatu behar. Deus ez, Xiru festibala ez bada. Joanen, beraz. Arratsaldea lasaiki, edo hobeki erran, trankilki iragan dugu lau lagunen artean. Hustu eta bete; inbido eta hordago.\nGaua iristen ari da, eta behingoz, afaria gure planean sartu da. Bertso afari inprobisatua, non Bertso Eskolako hiru lagunek beste lagunak aspertzen dituzten. Guk, gutxienez, gozatu dugu. Eta erdi bero, Xirura joan gara, Gotaine-Irabarnera.\nArgiak itzali dira kiroldegian, eta Mixel Etxekoparrek ohiko hitz jokoen artean aurkeztu du Vagabontu taldea. Musika tziganoa, errumaniarren ahotik, bizi-bizi. Ondotik, musika esperimentala, ona baina luzea, eta gero Karidadeko Benta. Eta festibalak beti berrikuntza zerbait dakarrelako, Xiberoko Benta agertu da; hots, Zumaiako taldeak Oiherko pastoraleko txarangarekin sortu berri duen proiektua. Tartean, munduko su txikienaren sorkuntzaren lekuko izan gara. Ez dut gehiago zehaztuko ikusgarria. Guretzat, interesgarriena gerokoa zen, garagardoa isurtzen denekoa. Gazteriaren lanerako motibazioa. Besta, lege zaharrek manatzen duten bezala. Kultura bai, besta ere bai. Baina azken finean, ohartu gabean, Xiruren Magiak, edo nork daki zerk, biak nahasi ditu. Xiberoko Bentak gaitu ostatura eraman. Tronpeta, danbor, xirula eta gitarren gibeletik joan gara. Basoak hustu eta bete. Dinbili-danbala, Vagabontu itzuli da, eta xirutarrak tzigano bihurtu gara.\nKusturikaren film batean bezain luze, bero eta alai izan da dantza mozkortua.\nUne honetara iritsi eta zer arraio idazten ari ote naizen pentsatu dut. Hau ez da iritzi artikulua; GAZTEZULOkoek eskatu didatena, hots. Barka nazatela, baina dagoeneko urrunegi joan naiz, eta orain Xiruko gau hartako azken unera iritsi behar dut. Bukatu zen.\nHorrelako gau gehiago beharko genituzke Xiberoan. Baina Xiru Xiru da, eta horrelakoak urtean behin izaten dira. Adi egon 2008koa ez huts egiteko.


Keinuz keinu, izanez\n16 urria, 2017 Iritzia, Itzainak 1048\nBegirada gozo bat, fereka leun bat, besarkada samurra, hitz atseginak… guztiak dira, ezaugarri askoren artean, gizatasunaren ezinbesteko keinuak, hurbilago, irekiago eta adeitsuago egiteaz aparte, gurekiko zein besteekiko itxidura, mesfidantza eta gogo eza baztertzeko lagungarri zaizkigun premiazko ikurrak.\nTxikitatik jaten irakasten zaigun bezala, bestelako jaki honen bikaintasunaren berri eman behar litzaiguke, alegia, keinuok adierazten irakatsi, izan ere, hurbiltasuna, poza, maitasuna adierazteak zinezko gizaki egiteaz gain, bestearekiko enpatia eta errukia garatzen laguntzen digu.\nIkusi besterik ez dago gure egunerokotasunean, bestearekiko enpatia eta errukia lantzeko zenbat bide ematen zaizkigun, eta hauexek adierazten ditugu? Bitxia da urruneko nazio baten zoritxar edo hondamendia gertatzean zein jarrera eskuzabal eta bihozbera agertzen dugun, gure herrietan diren pertsonengandik, ordea, erraz asko ezkutatzen garenean, besteen arazoek gu ez kutsatzeko, agian? Auskalo!\nHarrituta geratu nintzen Madrilgo eskale baten adierazpenak Interneten irakurri nituenean. Antza, eskaleak dirua eskatzen zuen, egunero, Madrilgo Atochako tren geltokian, eta eskaleak zioenez, haren ondotik pasatzen zirenek txanponen bat botatzean, ez zuten eskalea begietara begiratzen. Eskalearen esanetan bera ez zen inor, desagertua zen gizabanakoa, ikusezin bihurtu zen pertsona, hutsaren hurrengoa. Zinez, tristea da desatsegina den egoera pasatu beharra, alegia, kalera eske atera behar izatea, eta gizakiek eskaleari ezikusiarena egitea… halakorik bizitzea!\nBitxia bada ere, gizatasunez beteriko keinuez geure barrua ase beharrean, gu bezala gizakiak diren eskaleen kasuan ezagutza ezaz haien nortasuna ezkutatzen aritzen gara, eta jakina, benetako gizaki egiten gaituen geure nortasuna ere garrazkeria maltzurrenaz estaltzen. Askotan diogu: Zertarako mintzatu behar dut ezezagun batekin? Zertarako jakin behar dut haren izena zein den? Argi dago bihotzaren atea igaro-tzeak beldurra ematen digula, eta hala, Pietro, Abraham, Florin bezalako eskaleen izenak eta izanak ez ditugula ezagutu nahi, haien unibertso intimoak, sarri, bost axola digulako; hitz bi haiekin egin eta konfiantza larregi gurekin hartuko ote duten izutzen gaitu, askotan.\nHonako keinuak maite bai, baina ezezagunekin partekatzea laztura halakoa ematen badigu, zer esango dugu etxe askotan bakarrik dauden hainbat pertsonaz, maitasuna ezagutzen ez duen jendeaz? Halako eta bestelako adibide esanguratsuen sortzaile geu gara. Bakoitzak keinu eder asko egiterik balu, bestelakoa litzateke egindakoa, baina norbera utzikerian murgiltzen bada, argi dago utzikeriak berak guztiok zipriztintzen gaituela, eta alferrik aritu gaitezke hangoa eta urrunekoa kritikatzen, kritikaren atzean gure aztarna dagoen bitartean. Lan egin nahi duenak erronka politik badu bizitzan, asperduran bere denbora inguruak maiseatzen ibili baino, hamaika keinu dotore eragin ditzake bere inguruan, bai horixe!\nNeuk, aurten, Urretxuko Euskal Jaietan karroza egileek egin duten testigantza politaren berri eman nahi dut. Aitor Txintxurreta, 17 urteko gazte urretxuarra, Urretxuko festa aurretik, hil zen gaixoaldi latza igaro ondoren. Heriotza guztiak garratzak badira ere, gazte bat ondotik joaten denean, ondo dakigu jasan beharreko samin itzela. Karrozak egiten aritu ziren bere kuadrillakoek zein beste karroza egileek, plazan, haren izenean oroitzapen sentitua izan zuten, bertso bat haren omenez kantatuz. Keinu bat besterik ez da izango batzuentzat, baina keinua nork egiten duen, nori eskaintzen zaion, non egiten den eta zertarako oso garrantzitsua dela iruditzen zait, eta gehiago heriotza bezalako gai gordin eta debekatua plazaratzen denean. Honako ezaugarriek gure kontzientziak barruz harrotu eta erraiak astintzen dituzte. Zutabe honetatik, gazteon ekimena txalotu nahi nuke, eta Aitorren guraso eta senitarteei besarkada handia eskaintzeaz gain, laguntzeko prestutasuna agertu nahi nieke. Ea keinuz keinu, bakoitzak, bere eremuan, zinezko gizakiak izateko bideak urratzen ditugun, guztion mesederako izango baita lortutako emaitza.\n« Estatu Batuetatik Itsasora\nDrys & Drus, moda baino, bizi estilo bat »


bertso idatzi lehiaketa Archives - Bertsolari\nPosts Tagged "bertso idatzi lehiaketa"\nbertso idatzi lehiaketa\n[Bertso kantari IV] Iñigo Legorburu Arregi: Bularretik mintzo\nBularretik mintzo – Bertsolari aldizkariaren 30. urteurrenaren karietara antolatu genuen gure lehen bertso idatzi lehiaketa. Helduen kategorian Hernaniko Iñigo Legorburu Arregik lortu zuen lehen saria “Bularretik mintzo” bertso sortarekin. Oskar Estangak bere lana musikatu du. Zorionak Iñigo! Doinua: Amaren bularra Hitzartuta bezala, ilunabarrean aspaldiko promesa baten aparrean hasi da abentura… diot marmarrean\n[BERTSO KANTARI III] Mikel Retolaza Etxeberria: Hozkailu zaharrari\nHozkailu zaharrari – Bertsolari aldizkariaren 30. urteurrenaren karietara antolatu genuen gure lehen bertso idatzi lehiaketa. Helduen kategorian Busturiako Mikel Retolaza Etxeberriak lortu zuen bigarren saria “Hozkailu zaharrari” bertso sortarekin. Oskar Estangak berelana musikatu du. Zorionak Mikel! Doinua: Potajearena Jaki goxoak arin joaten zaizkizu bai trukean gordez inork ez dituenak nahi paregabea zara\n[BERTSO KANTARI II] Araitz, Maddi eta Urko: Ke beltza gure inguruan\nKe beltza gure inguruan – Bertsolari aldizkariaren 30. urteurrenaren karietara antolatu genuen gure lehen bertso idatzi lehiaketa. 14 urtetik behekoen kategorian Lasarteko bertso eskolako talde batek irabazi zuen lehen saria “Ke beltza gure inguruan” bertso sortarekin: Araitz Ramos, Maddi Lasa eta Urko Ormazabal. Oskar Estangak haien lana musikatu du. Zorionak hiruei, aupa zuek! Doinua:\nBertsopaper lehiaketa Nafarroan – Gaztezulon irakurri dugu Nafarroan jaio edo bizi direnek har dezaketela parte irailaren 30era bitartean. Hiru kategoria daude eta bakoitzean hiruna sari banatuko dituzte. Bertsolaritza eta bertso jarrien idazketa bultzatu eta sustatzeko helburuarekin, Iruñeko Udalak eta Nafarroako Bertsozale Elkarteak Bertsopaper Lehiaketa antolatu dute. Nafarroan jaio edo bertan bizi diren egileek har dezakete parte.\nAnder Fuentes eta Nahia Etxeberri dira I. Aitor Sarasua bertsopaper lehiaketako irabazleak\nAnder Fuentes eta Nahia Etxeberri – ARGIA Bertsularien Lagunak Elkarteak jakitera eman ditu I. Aitor Sarasua bertsopaper lehiaketaren irabazleak: helduen mailan Ander Fuentes Mujikaren bertso sorta izan da saritua, eta gazteen mailan Nahia Etxeberri Lopepe. Bigarren eta hirugarren saria jaso dute, helduen mailan Elixabet Etxandi eta Urko Egañak, eta gazteen mailan Leina Alkhat eta


MoodleMoot Euskadi 2015 ekitaldia irakasleen Gaitasun Digitaletan oinarrituko da - SPRI\nSPRI » IKTak » MoodleMoot Euskadi 2015 ekitaldia irakasleen Gaitasun Digitaletan oinarrituko da\nMoodleMoot Euskadi 2015 ekitaldia irakasleen Gaitasun Digitaletan oinarrituko da\nDatorren ekainaren 19an antolatuko da Bilbon Mooteu 2015 topaketa, irakasle, hezitzaile eta ikaskuntzarako tresna digitaletan interesatutako pertsonen artean Moodle esperientziak trukatzeko IX. jardunaldia. Ekitaldia doakoa izango da eta irakasleen gaitasun digitalei buruzko ezagutzak partekatuko dituzte bertan.\nJardunaldian hainbat hizlari arituko dira, hala nola Maite Goñi, irakaslea eta hezkuntzari aplikatutako IKTetan aditua, zeinak ikuspegi europarretik landuko baititu gaitasun digital berriak, eta baita ere Daniel Palou Sala garatzailea, zeinak Moodle Mobile aplikazioa izango baitu hizpide.\nHortik abiatuta, aldi bereko saioak egingo dituzte teknologia berriekin lotutako esperientziak, tresnak eta hezkuntzaren ikuspegiak partekatzeko.\nGogoeten mahaian beste hainbat gai jorratuko dituzte, hala nola proiektuetan oinarritutako irakaskuntza, ikasleen gaitasun digitalak eta Open Badges erabiliz ikaskuntza digitala aitortzeko sistema. Bestalde, Eusko Jaurlaritzaren Ikanos proiektua emango dute ezagutzera, zeinaren helburua baita Euskadin gaitasun digitalak bultzatzea aurrera egiteko Informazio eta Ezagutzaren Gizartean.\nMoodle tresnaren erabileran zentratutako espazio bat ere izango da topaketan, non parte-hartzaileek hainbat ezagutza partekatuko baitituzte: e-learning eta ebaluazio tresnei buruzkoak edota eXeLearning kode irekiko softwarea, irakasleei web edukiak sortzen eta argitaratzen laguntzen diena.\nMoodleMoot topaketaren helburu nagusia da Moodle plataformak ikasgeletan izan dezakeen potentziala ezagutaraztea tailer, hitzaldi eta kasu praktikoen aurkezpenen bitartez. Eusko Jaurlaritzak, UPV/EHUk, Mondragon Unibertsitateak eta Deustuko Unibertsitateak babestutako topaketa bat da, eta e-learning-arekin lotutako ikastetxe eta erakundeek ere kolaboratzen dute.


BOTAZANTZUE | 2 orria\nGAURKOA BAI GOSARI OSASUNGARRIA\nPosted on 14 martxoa, 2019 by letxeba\nAratuste, aratuste….. mozorroak…… ikastola eguna…..\nPosted on 28 otsaila, 2019 by letxeba\n“Gaur gaixotasun arraroen nazioarteko eguna da.\nBat, bi, hiru….! DENOK GARA BERDINAK ! Eutsi Gogor Danok Batera.”\nPosted on 8 otsaila, 2019 by letxeba\nInguruneko ikasgaian ikerketa lanetan gabiltza eta gure ingurune hurbileko eta Senegaleko bizi-baldintzak ikertu eta konparaketa bat egin ostean, ondorioak atera behar ditugu. Horretarako, gaur, lehen urratsa eman dugu; hezkuntzan, etxebizitzetan, ingurumenean eta osasunean adituak diren lau lagun etorri zaizkigu ikastolara eta haiei egindako elkarrizketatik, Bermeo eta inguruko informazioa lortu dugu.\nZiur ikerketa lan bikaina aterako zaigula!\nBokata bat zure motxilan\nPosted on 17 urtarrila, 2019 by letxeba\nBigarren urtea da “Bokata Bat zure Motxilan” kanpainan pate hartzen duguna. Aurton ere, merienda egoki batek daukan garrantziaz kontzientzia hartzeko, gelara etorri zaizkigu bokata batekin eta gustura jan genuen ogitartekoa.\nOharkabean badatoz abenduko azken egunak…\nPosted on 21 abendua, 2018 by letxeba\nGABON ZORIONTSUAK DENOI!!!!!!!!\nErosi eta erosi, eta zaborra opari!\nPosted on 14 abendua, 2018 by letxeba\nIzenburua gogorra den arren, neurketaren amaieran egin beharreko proiektuan honetaz hausnartzen ibili gara. Gabonak familia eta lagunekin ospatzeko momentu berezia da, opari eta janari mordoa izaten ditugu gehienetan, baina konturatzen al gara egiten dugun gehiegizko kontsumoaz? Gure jokabideak egokiak al dira?\nGaldera bi hauen inguruan ikertzen ibili ostean, hainbat datu atera ditugu eta, herritarrak eta ikastolako kideak horretaz konturarazteko, gabon posterrak egin ditugu.\nEspero dugu poster hauek irakurritakoan, gure jarrera desegokien inguruan hausnartu eta jokabideak aldatzea.\nPosted on 3 abendua, 2018 by letxeba\nGaur, abenduak 3, euskararen eguna ospatzeko hainbat ekintza izan ditugu: pregoia, bertsoak, euskaraokea, Argitxo, txalapartaria, eta nola ez, txokolatea.\nHITZA aldizkarikoekin berriketan!\nPosted on 30 azaroa, 2018 by letxeba\nBadakizue? Gaur, azaroak 30, ikastolara etorri zaizkigu HITZA aldizkariko kazetari eta komertziala. Oso ondo azaldu digute aldizkariaren egitura eta funtzionamendua. Benetan azalpen oso interesgarriak eman dizkigute!\nPaperezko edizioa, abenduaren 5ean aterako da hala ere, online argazki galeria ikusteko aukera izango duzue!\nIa, ia, ia badator Euskaraldia!\nPosted on 16 azaroa, 2018 by letxeba\nHasi zaitezte gorputzak berotzen Euskaraldia ate joka dugu eta. Arnasa hartu, arnasa bota; ezpainak dantzan, mihia salto-saltoka……eta mugitu hezurrak!


Frantziako Senatuak lege bat onartu du Interneteko pirateriaren aurka | Consumer\nFrantziako Senatuak lege bat onartu du Interneteko pirateriaren aurka\nIzapide bakarra diputatuek behin betiko testua berrestea da.\nInterneten pirateriaren aurkako lege frantziar polemikoak beste urrats bat eman du: azken-aurrekoa, artxiboak legez kanpo deskargatzen dituztenentzat Sareko sarbidea mozteko proiektua behin betiko onartzeko. Orain, Senatu frantsesak eman dio oniritzia arau polemiko honi.\nSenatari kontserbadore eta zentrista gehienek onartu zuten arauaren behin betiko idazketa, eta ezkertiar eta ekologistek, berriz, baztertu egin zuten. On line pirateriaren aurkako legeria horrek beste izapide bat baino ez du bete behar azken onespenerako: diputatuek behin betiko testua berrestea.\nLegez kanpoko deskargen aurkako lege-proiektu honek ibilbide parlamentarioa eta judiziala igaro behar izan du. Horrela, Kontseilu Konstituzionalak bi ganberetan gehiengo kontserbadoreak hartutako lehen legea berrikustera behartu zuen. Organoaren iritziz, hasierako testua ez zegoen ados Konstituzioarekin, batez ere Interneteko sarbidea eteteko erabakia administrazio-instantzia batek eman zezakeela eta ez epaile batek.\nAste honetan senatariek onartutako testua bigarren erredakzio bati dagokio, eta epaileek ahalmena dute artxiboak legez kanpo deskargatzen dituztenei sarean sartzeko mozketa erabakitzeko. Erabiltzaile horiek ez dute Interneten sartzerik izango ia bi urtez, eta epe horretan ordaintzen jarraituko dute. Sozialistek, lehen testua Konstituzio Kontseiluan aurkeztu zutenek, testu berriaren konstituziokontrakotasuna berriro erreklamatuko zutela jakinarazi zuten.\nInternet-eu piratería-eu sarbide testu


David Ares Rodriguez izango da Podemos Lasarte-Oria alderdiaren alkategaia - Lasarte-oria - Txintxarri.eus\nDavid Ares Rodriguez izango da Podemos Lasarte-Oria alderdiaren alkategaia\nTxintxarri Aldizkaria 2019-02-11 11:36\nHauteskunde primarioak egin ditu Podemos Lasarte-Oriak. David Ares Rodriguez izendatu dute alkategai; botoen %70 lortu ditu lasarteoriatarrak\nGero eta gutxiago falta da maiatzeko udal hauteskundeetarako. Alderdiak zerrendak osatzen ari dira, hautagaiak aukeratzen eta programak egiten. Podemos Lasarte-Oriak iragarri du David Ares Rodriguez izango dela euren alkategaia. Hamar pertsonatik zazpik bozkatu dute haren alde. Ahal Du Lasarte-Oria Puede alderdiko zinegotzia da Ares. 35 urte ditu; 11 zituenean etorri zen herrira, eta bertan bizi da orduz geroztik. Humanitateak eta Komunikazioa lizentziatura dauka, eta hainbat hedabidetan egin du lan erredaktore eta kolaboratzaile gisa. 2015eko maiatzaz geroztik da zinegotzi.\nOtsailaren 2an egin zituen hauteskunde primarioak Podemos Lasarte-Oriak. Alkategaia ez ezik, hauteskundeetan aurkeztuko duten zerrendako kideak ere hautatu ditu alderdiak. Hauek izango dira: David Ares, Tania Rodriguez, Miguel Angel Tolosa, Beatriz Aygues, Alexander Pozo, Elena Murillo eta Alejandro Herrero. Hogei pertsonak bozkatu dute hauteskundeetan. Otsailaren 1etik 6ra egin zituen hauteskunde primarioak alderdiak. Estatu osoan 715 prozesu egin dira, eta 6.500 hautagai baino gehiago aurkeztu.\nPodemos Lasarte-Oriako kideek esan dute hauteskundeetarako programa prestatzen hasiko direla orain. "Lasarteoriatarrekin eta elkarte eta entitate guztiekin batera" egin nahi dute lanketa. Iragarri dute guztiekin elkartuko direla. Bilera irekiak egingo dituzte hamabostean behin kultur etxeko hirugarren solairuko 3 zenbakidun aretoan, astelehenetan, 18:00etatik 20:00etara. Bihar egingo dute lehenengoa, eta hilaren 25ean hurrengoa. Alderdiak herritar guztiei egin die gonbita bilera horietan parte hartzeko. Martxoko eta apirileko bilera egunen berri eman du Podemos Lasarte-Oriak: 11n eta 25ean eta 8an eta 22an elkartuko dira, hurrenez hurren.


Zitrikoak udaberrian? | Consumer\nZitrikoen zapore azidoa udaberrian nagusitzen da eta C bitamina eta antioxidatzaile ugari ematen ditu.\nEgilea: xavi 2007-ko maiatzak 1\nLaranjak, mandarinak, limoiak eta limak, batez ere neguko hilabeteetan kontsumitzen diren baina udaberrian ere nutrizio-ezaugarri onak izaten jarraitzen duten zenbait fruta zitriko. Arrazoi asko daude garai honetan zitrikoak hartzeko, bai osasuna bultzatzeko, bai kirol-jarduera batean esfortzuak azkar gainditzen laguntzeko.\nGeltokiz aldatzean defentsak indartzen dituzte Urtaro-aldaketetan oso garrantzitsua da elikadura zaintzea defentsak indartzeko. Zitrikoen C bitamina-aberastasunari esker, handitu egiten da interferonaren ekoizpen organikoa, eta faktore horrek hainbat birusen zelulak kutsatzeko ahalmenari eragiten dio. Gainera, bitamina hori beharrezkoa da kolagenoa eratzeko; osagai hori zelula-mintzen funtsezko osagaia da, eta infekzioen kontrako hesi naturala osatzen du. Horri gehitu behar zaio C bitaminak mikrobioak (zelula fagozitikoak) suntsitzen dituzten zelula batzuen eragina areagotzen duela.\nC bitaminaren eta azido folikoaren dosi egokia bermatzen dute Adibidez, laranja ertain batek edo edalontzi zuku batek betetzen dituzte C bitaminaren gomendioen ia %100, hau da, 60 miligramo pertsona heldu batentzat. Era berean, zitrikoek behar den azido foliko kantitatea ematen dute, ezinbesteko bitamina baita haurdunaldiko lehen hilabeteetan gertatzen diren zelulen zatiketa- eta ugalketa-prozesuetan. Horregatik, zitrikoen kontsumoa bereziki interesgarria da haurdunentzat.\nzitrikoek behar den azido foliko kantitatea ematen dute, eta horregatik kontsumitzen da bereziki haurdun dauden emakumeentzat.\nAnemiaren aurkako eraginkorrak Oso erabilgarria eta gomendagarria da fruta horiek jatea anemia ferropenikoa izanez gero, burdina ugari duten elikagaiekin edo mineral horren gehigarriekin batera, zitrikoetan ugaritzen den C bitaminak nabarmen handitzen baitu haien xurgapena, eta, hala, bizkortu egiten baita errekuperazioa.\nArrisku kardiobaskularra murrizten laguntzen dute Zitrikoak C bitaminaren, flavonoideen (naringina edo limonenoa) eta beta-karotenoaren iturri bikainak dira; beraz, oso interesgarriak dira bihotzaren eta odol-hodien osasuna babesteko. Substantzia horiek funtzio antioxidatzailea dute, “kolesterol txarra” (ldl-c) deritzonaren oxidazioa inhibitzen dute, eta kolesterola odol-hodien paretetan metatzea eragozten dute, eta, hala, aterosklerosia prebenitzen laguntzen dute.\nFuntzio hepatikoa hobetzen dute Baraurik hartzen diren zitrikoek behazun-xixkua hustea estimulatzen dute, eta janaria hobeto digeritzen laguntzen dute.\nIdorreriaren aurka Elikagai horiek zuntz ugari izaten dute, eta zuntz gehiena azalaren azpian eta gaitzen artean dagoen mami zurian egoten da. Ura atxikitzen duen zuntz disolbagarria da, eta, beraz, zitrikoen kontsumoak heste-igarotzea errazten du. Horrez gain, gantza eta kolesterola gutxiago xurgatzen laguntzen du, gluzemia ongi kontrolatzen (odoleko azukre-maila) eta, azkenik, asetasun-efektua eragiten du. Hala, zitrikoen kontsumoa onuragarria da hiperkolesterolemia, diabetea eta gehiegizko pisua izanez gero.\nAukera ona dira jarduera fisikoaren ondoren galdutako mineralak eta likidoa aldatzeko, lesioak minimizatzeko eta defentsak indartzeko.\nKirolariaren errekuperazioa bizkortzen dute Potasioa, C bitamina, karotenoideak eta bestelako mantenugaiak dituztenez, zitrikoak alternatiba egokiak dira jarduera fisikoaren ondoren galdutako mineralak eta likidoa aldatzeko, lesioak izateko arriskua gutxitzeko eta defentsak indartzeko. Izan ere, urarekin, bikarbonatoarekin eta azukreekin nahasitako zitrikoen zukuari esker, edaria berrhidratatzailea izan daiteke lehiaketan, 90 minutu baino gehiago irauten duten kiroletan.\nGernuaren bidez substantzia kaltegarriak kanporatzen laguntzen dute Ur, potasio eta azido zitriko asko izateak (azken horrek gernua alkalinizatzen du) eragin diuretikoa ematen die fruta horiei, onuragarria hiperurizemia edo hezueriagatik eta giltzurrun-litiasiagatik, azido urikoa eta haren gatzak kanporatzen laguntzen baitute. Halaber, onuragarriak dira hipertentsio arterialerako edo likidoen atxikipenari lotutako bestelako gaixotasunetarako. Azkenik, zitrikoak potasioa ezabatzen duten diuretikoak hartzen dituztenei gomendatzen zaizkie.\nLaranja Mahaiko laranja hartu nahi bada, Washington Navel eta Navelate barietateak aukeratzea komeni da, erraz zuritzen direnak eta hazirik gabeak. Zukua egiteko, komeni da Valentzia-Late edo Salustiana barietateak aukeratzea.\nMerkatuan aurkitzen ditugun mandarina gehienak Valentziakoak dira, eta udaberrian eskuragarriak diren berankorrenak eta errazenak klementinak dira.\nPomeloa Pomelo horia eta arrosa eros daitezke, beste fruta batzuekin konbinatutako zuku gozoak egiteko.\nLimoia Verna barietatea neguaren amaieratik eros daiteke. Eureka barietatea ere erraz aurkitzen da. Biak penintsulan landatzen dira. Izan ere, kontsumitzen diren limoi gehienak Murtziatik eta Malagatik kontsumitzen dira.\nFruta hau klima tropikaleko herrialdeetatik dator, batez ere Mexikotik, Kolonbiatik eta Brasildik. Haren zaporeak limoiak baino ukitu leunagoa eta gozoagoa du, baina Espainian gutxi kontsumitzen da oraindik.\nZitrikoez gozatzeko errezeta originalak\nJarraian, zenbait errezeta aurkezten dira, bai lehen platerak, bai postreak, zitrikoak eta beste elikagai batzuk konbinatzen dituztenak:\n-Zitriko-entsalada, eskarolarekin -Endibia-, bakailao- eta laranja-entsalada patatekin -Halibut xerrak laranja-saltsa arinarekin -Mandarina-sorbetea -Bakailao-tapa mandarina-alioli saltsarekin -Mandarina-budina -Laranja- eta pomelo-entsalada saltsa arinarekin -Lekak perrexilarekin eta limoiarekin salteatuta -Txahal-gisatua limoi-zukuarekin\nazido bitamina naranja-eu primavera-eu zitrikoak\nLaranja hauek zer motatakoak dira?\nBarazkiak udaberriko alergien aurrean\nZein barazki biltzen dira udaberrian?